Malu Dan Hilang Keyakinan Diri, 3 Wanita Kongsi Kisah Duka Pernah Derita Masalah Kulit.

Jangan dibuat main dengan masalah kulit. Bagi orang normal, mungkin anda rasa tidak ada apa yang perlu dirisaukan. Tapi bagi mereka yang terpaksa berhadapan dengan masalah sama setiap hari, ia satu tekanan.
Seperti 3 wanita ini, menderita masalah kulit sejak sekian lama menjadikan mereka mudah terasa hati. Hinggakan walaupun hanya anak kecil yang bertanya tentang keadaan kulit mereka itu pun sudah boleh buat mereka sedih.

1. Sampai malu dengan suami – Qutreen
Nampak biasa, tapi siapa sangka disebalik senyuman manis wanita ini, dia sebenarnya ada menyembunyikan kisah luka. Apabila ditanya tentang masalah kulitnya, Qutreen menghela nafas panjang. Kata Qutreen, dahulu semuanya sempurna. Sejak kecil dia tak pernah ada masalah kulit.

Malah dia boleh berbangga apabila rakan-rakan terdekat termasuk suami kerap memuji kecantikan kulitnya. Tapi segalanya berubah selepas melahirkan anak pertama, Qutreen jadi hilang keyakinan sehingga dengan suami sendiri pun malu untuk bersemuka.
Perubahan hormon selepas kelahiran anak sulung membuatkan kulit Qutreen berubah mendadak. Ia semakin kering dan sensitif. Kulit tangannya pula menjadi kasar sehingga apabila bersentuhan tangan dengan suami pun dia akan cuba mengelak. Kadang-kadang Qutreen menangis sendirian kerana tertekan.
2. Pernah segan untuk keluar rumah – Hanis
Sebagai wanita bekerjaya, kulit yang bersih dan cantik sudah tentu jadi aset utama. Apatah lagi bila nak bersemuka dengan majikan dan klien, segalanya perlu sempurna. Mengikut cerita Hanis pula, dia memang sudah lama menderita masalah kulit kering.
Kulitnya menjadi bertambah kering dan kasar bila berada dalam bilik yang mempunyai penghawa dingin atau terdedah pada cuaca sejuk serta lembab terlalu lama. Ini menyebabkan kulit Hanis mudah gatal-gatal dan meninggalkan kesan kemerahan yang ketara.

Keadaan ini pernah memaksa Hanis untuk ‘berkurung’ di rumah dan dia juga sanggup mengambil cuti tahunan kerana segan untuk ke tempat kerja. Sejak menderita masalah kulit, Hanis akui dia menjadi lebih sensitif. Walaupun ada yang hanya sekadar memandangnya lama dari jauh atau anak sendiri yang bertanyakan tentang kulitnya, dia mudah menangis dan merajuk.
3. Sedih tengok keadaan anak – Suriyana
Siapa tak susah hati tengok anak tergaru-garu tengah malam. Paling sedih bila nak mandi pun anak menangis kerana kulit luka dan pedih. Ibu kepada dua orang cahaya mata ini menceritakan bahawa anak sulungnya sebelum ini tidak pernah ada masalah kulit sensitif sewaktu bayi. Tapi bila berumur 3 tahun, kulit anaknya mula menjadi kering teruk dan kemerahan terutama pada bahagian leher.

Bila ditanya tentang ikhtiar rawatan, Suriyana bercerita dengan panjang lebar tentang usahanya pernah mendapatkan khidmat rawatan tradisional dan berjumpa pakar kulit. Malah, sebelum ini dia juga sanggup menghabiskan banyak wang ringgit semata-mata untuk membeli pelbagai jenis produk tapi malangnya tiada hasil. Lebih menyentuh hati, Suriyana mengakui pernah terfikir untuk berhenti kerja dan meninggalkan kerjayanya kerana risau melihat keadaan anak.
Kini mereka dah temui puncanya
Ya, itu cerita dahulu. Sekarang ketiga-tiga mereka boleh menarik nafas lega. Penderitaan masalah kulit yang dahulunya pernah menekan emosi diri dan keluarga kini tiada lagi.
Berkongsi kebaikan dari pengalaman yang hampir sama, ketiga-tiga wanita ini tak lokek bercerita bahawa masalah kulit yang dialami mereka sebelum ini sebenarnya berpunca daripada salah satu faktor besar iaitu tekanan oksidatif yang berasal dari persekitaran dan radikal bebas di dalam badan kita.

Tekanan oksidatif jadi punca kulit sensitif
Tahukah anda tekanan oksidatif adalah ketidakseimbangan pengeluaran radikal bebas dan kemampuan tubuh mengatasi kesan berbahaya melalui peneutralan oleh antioksidan. Inilah salah satu faktor utama yang membuatkan kulit jadi kering dan gatal.
Gaya hidup yang menekan seperti Hanis, perubahan hormon seperti Qutreen, dan radikal bebas dalam tubuh sebenarnya boleh menyebabkan kelembapan semula jadi kulit hilang dan mengakibatkan ketidakselesaan. Hasilnya kulit menjadi sensitif, kekeringan dan ada ketikanya boleh berlaku iritasi.
Kulit juga merupakan organ tubuh yang bersentuhan secara langsung dengan segala hal di luar badan. Ia menjadi lebih rosak serta sensitif apabila kerap terdedah dengan pelbagai keadaan misalnya cuaca, sinar matahari atau pencemaran. Jika anda tak tahu jom kita sama-sama jadi saintis sekejap!
Nak tahu macam mana keadaan kulit anda apabila terdedah pada tekanan oksidatif? Tonton video di bawah.

Anda sudah nampak kan macam mana potongan epal yang pada awalnya segar dan cantik bertukar menjadi kehitaman selepas terdedah kepada tekanan oksidatif. Begitu jugalah kulit kita!
Berbalik pada kisah Qutreen, Hanis dan Suriyana. Ketiga-tiga mereka sebenarnya sudah jumpa penyelesaian untuk masalah mereka. Berikut kami kongsikan pengalaman manis mereka selepas menggunakan produk Koolit™.
40x antioksida & penyerapan pantas melegakan kulit

Kalau anda nak tahu, Koolit™ adalah rangkaian produk penjagaan kulit sensitif yang memang lain daripada produk yang lain. Walaupun pada awalnya ketiga-tiga wanita ini agak risau untuk mencuba produk Koolit™ kerana trauma tersalah guna produk.
Tapi bila sudah cuba, perkara pertama yang mengagumkan ialah krim dan losyen Koolit™ sangat pantas menyerap dan kulit mereka tiada lagi rasa kasar serta kering seperti selalu. Lebih menarik lagi, teksturnya juga tidak melekit dan tidak meninggalkan apa-apa kesan berminyak pada kulit mereka.
Bagi Suriyana pula, masalah anaknya yang kerap menangis sewaktu mandi akibat kepedihan disebabkan kulit luka terkena air kini selesai dengan bantuan Gentle Body Wash. Kalau anda nak tahu, mandian Koolit™ Gentle Body Wash memang terbaik kerana ia membersih secara lembut pada kulit malah tidak perlu dibilas dengan air pun.

Koolit™ pilihan terbaik seisi keluarga!
Ketiga-tiga pilihan produk Koolit™ diformulasi dengan Licorice Root Extract (Ekstrak Akar Manis) yang mempunyai sifat melegakan kulit gatal-gatal dan juga mengandungi vitamin E semulajadi. Koolit™ ternyata sesuai untuk kegunaan harian kerana diperkaya dengan 40x anti-oksidan yang membantu meneutralkan radikal bebas dalam badan, mengurangkan tekanan oksidatif dan mengembalikan keremajaan kulit.
Paling mengagumkan, Licorice Root Extract dalam produk Koolit™ berupaya memulihkan kembali kulit anda yang bermasalah akibat terdedah pada sinaran UV. Tak cukup dengan itu, ia juga berfungsi dengan baik pada kulit seperti membantu meratakan tona kulit, mengurangkan masalah pigmentasi sekaligus memberi efek pencerahan kulit kepada pengguna.
Pendek kata, lepas ini anda tak perlu runsing lagi terpaksa habiskan duit untuk mencari berpuluh-puluh produk kulit semata-mata nak sesuaikan dengan ahli keluarga kerana Koolit™ ada penyelesaiannya!
Eh… Sebelum kami terlupa!
Koolit™ kini menawarkan secara PERCUMA 300 unit produk Calming Cream 25ml bernilai RM15 setiap satu kepada 300 orang pertama yang mendaftar di laman sesawang rasmi Natural Options.
Cepat daftar sebelum terlambat kerana saiz tiub kecil comel ini senang nak disimpan di dalam poket dan mudah dibawa ke mana saja. Lagipun sepanjang musim wabak kita kan kerap mencuci tangan. Jadi, tangan anda takkan kekeringan dengan sapuan Calming Cream.
Bagi yang tertanya-tanya di mana boleh dapatkan produk Koolit™, jangan risau sebab kini kesemua rangkaian produk Koolit™ boleh didapati secara atas talian di Watsons, Lazada dan Shopee. Cepat dapatkan segera sebelum kehabisan stok. Jangan lupa untuk kongsi kebaikan Koolit™ dengan kawan-kawan dan keluarga yang lain juga!


“Mama Abah Dah Tak Sayang Kakak, Sayang Baby Je”- Ibu Sebak Baca Surat Luahan Hati Anak

Dalam soal mendidik dan membesarkan anak-anak, ada ketikanya ibu bapa akan terlepas pandang dalam beberapa hal termasuk kasih sayang. Perkara ini selalunya berlaku apabila memiliki lebih dari seorang anak dan ibu bapa sering menumpukan perhatian kepada anak-anak yang lebih kecil.
Hal ini kerana, ibu bapa beranggapan bahawa anak yang lebih besar mungkin sudah boleh berdikari sendiri. Namun, tanggapan ini salah kerana anak-anak yang kian membesar masih memerlukan kasih sayang yang sama seperti ketika kecil.

“ABOH DAN MAMA SOKMO LAYAN ADIK DAN BABY”

Hari ni bukan nak share anak sepahkan mainan..tapi nak share luahan anak sulung. Petang ni tengah-tengah rehat tiba-tiba anak sulung bagi satu cebisan kertas yang sangat tersentuh hati saya. Mungkin kita sebagai seorang ibu terlepas pandang pasal ni..kadang-kadang kita rasa dah bagi kasih sayang sama adil tapi bagi dia kurang. Mama mintak maaf sayang..tapi kalau nak baca ni kena tahan nafas sebab takda noktah. Mintak maaf ye..hanya orang terengganu je faham kata-kata yang anak saya tulis ni..kami orang terengganu.

Berdasarkan perkongsian ini di laman Facebook, si ibu memuatnaik nota yang ditulis oleh anak sulungnya. Dalam nota tersebut menceritakan luahan hati seorang anak kecil yang merasakan dirinya seakan dipinggirkan oleh ibu bapanya.
Bukan itu sahaja, anak ini juga beranggapan bahawa ibu bapanya lebih tertumpu dan memberikan kasih sayang kepada dua orang adiknya.
Oleh itu, ibu ini menitipkan pesanan buat ibu bapa di luar sana supaya lebih peka dengan keadaan sekeliling dan tidak mengambil berat tentang hal ini.
PETANDA ANAK CEMBURU
Perkongsian ini juga mendapat perhatian ramai ibu bapa yang turut berkongsikan situasi sama yang dialami. Ada juga yang berkongsikan tips dan cara penyelesaian kepada masalah ini.

Peruntukan masa bersama anak-anak amatlah penting bagi memastikan bahawa anak-anak tidak rasa terpinggir. Mungkin diri kita merasa seolah-olah telah memberikan kasih sayang secukupnya namun tidak bagi mereka.

Sumber: Nur Amira Jusoh


Mampu Berada 1000 Kaki Di Bawah Permukaan Air, Tissot Seastar 1000 Quartz Chrono Teman Diving Anda!

Kebanyakan jam dipasaran tidak memiliki fungsi kalis air apatah lagi mampu bertahan pada kedalaman sehingga 1000 kaki dibawah air. Hal ini demikian kerana, kebanyakan jam tangan tidak direka untuk menampung tekanan udara yang tinggi dibawah permukaan air.
Disebabkan hal inilah, Tissot mengambil inisiatif menghasilkan jam tangan tahan lasak serta mampu berada pada kedalaman 1000 kaki dibawah permukaan air bagi memenuhi permintaan para penggemar sukan berisiko itu.

Tahan Lasak Di Bawah Permukaan Air, Segak Digayakan Di Daratan!

Berbeza dengan jam tangan keluaran Tissot sebelumnya, Tissot Seastar 1000 Quartz Chrono ini merupakan sebuah jam tangan yang direka khas untuk digayakan oleh sesiapa sahaja tetapi juga boleh digunakan ketika melakukan aktiviti air seperti snorkeling dan diving.

Rekaannya yang elegan namun sporty membuatkan Tissot Seastar 1000 Quartz Chrono sesuai digayakan kemana-mana sahaja. Tak kisah ketika bersukan, pergi ke acara-acara formal mahupun ketika menghadiri party.

Kemampuan Luar Biasa… Lain Dari Yang lain! Tissot Seastar 1000 Quartz Chrono mengancam!

Tissot Seastar 1000 Quartz Chrono juga memiliki body penuh 316L stainless steel selain turut dilengkapi dengan crown dan bahagian belakang yang di skru penuh. Maka, tak hairanlah jam tangan ini ianya boleh digunakan dibawah permukaan air.
Cukup Sesuai Digunakan Ketika Menyelam!

Jika anda seorang penyelam, jam ini cukup sesuai digunakan kerana ianya memiliki kebolehbacaan yang tinggi kerana muka jam tangan Tissot Seastar 1000 Quartz Chrono bersifat luminiscent dan bercahaya jika berada dikawasan gelap.
Tambahan pula, ianya dilengkapi dengan sistem bacaan antara minit sehingga 20 minit dengan rotation 5 minit bagi setiap satu pusingan. Jadi, ini memudahkan penyelam untuk membuat kiraan tempoh mereka boleh berada dibawah permukaan air.
Sesuai digayakan oleh semua peringkat umur, ianya merubah imej pemakai daripada seorang yang biasa-biasa kepada seorang yang kelihatan segak bergaya. Paling penting, kualitinya terjamin kerana ianya merupakan jam tangan keluaran jenama Tissot yang terkenal di Swiss serta cukup berpengalaman dalam pembuatan jam tangan sejak tahun 1853 lagi.
Berminat dan nak tahu lebih lanjut mengenai jam tangan Tissot Seastar 1000 Quartz Chrono? Korang boleh klik sini <<< https://www.tissotwatches.com/en-my/ >>>
Untuk pembelian secara dalam talian, anda hanya perlu klik link yang disediakan dibawah:
Shopee: Tissot official Store


Mamypoko Perkenal Inovasi Antimos, ‘Lampin Bayi Anti Nyamuk’ Pertama Di Dunia. Ini 5 Keistimewaannya

Inovasi lampin bayi yang selalu kita dengar ialah kadar serapan yang lebih tinggi, boleh tahan lama, nipis, tak berat dan selesa dipakai oleh bayi kan? Tapi kali ini Mamypoko membuat sedikit kelainan dengan memperkenalkan Lampin Antimos -MamyPoko Extra Dry Protect.
Menarik kan?

Jom kita ketahui lebih lanjut tentang lampin bayi anti nyamuk pertama di dunia ini.
Mamypoko Antimos – Lampin Bayi Halau Nyamuk Pertama Di Dunia
Dalam usaha membantu bayi tidur dengan lebih lena, Mamypoko telah menambah satu lagi ciri inovasi yang tak kurang menariknya, lebih-lebih lagi untuk ibu bapa di Malaysia.

Bersama dengan pelancarannya Oktober lalu, MamyPoko juga melancarkan Kempen Kesedaran Denggi bagi menggalakkan ibu bapa mengambil langkah di rumah untuk memerangi denggi.

Berikut adalah 5 ciri Mamypoko Antimos untuk si comel anda.
1. Bagaimana Ia Berfungsi?
Keunikan utama lampin MamyPoko Antimos ini adalah ianya dilengkapi dengan ekstrak serai wangi yang terletak pada permukaan pita pelekat lampin.
Seperti yang kita tahu, serai wangi adalah antara komponen semulajadi yang sering digunakan dalam pelbagai produk termasuklah minyak pati yang sangat dibenci oleh nyamuk.
Antimos ini memberikan kesan yang serupa dengan penghalau nyamuk di mana aroma serai wangi akan membantu untuk menghalau nyamuk.

2. Cara Menggunakan
So, bagaimana cara nak menggunakan lampin pakai buang ini?
Caranya mudah saja, cuma perlu gosok pada pita pelekat tu mengaktifkan fungsi Antimos tersebut.
Nanti barulah aroma serai wangi tu akan keluar dan melindungi bayi daripada nyamuk.
Boleh rujuk gambarajah di bawah ini.

3. Aroma Serai Wangi Boleh Bertahan Hingga 6 Jam
Aroma ini boleh bertahan sehingga 6 jam setelah menggosok pita.
Gosok atau gores pita dengan lebih kuat untuk mengaktifkan mikrokapsul dan mengeluarkan lebih banyak aroma serai wangi.
Ia juga selamat untuk bayi kerana ia bebas DEET, bebas alkohol, dan tidak bersentuhan dengan kulit.
4. Adakah Ia Masih Berkesan Jika Bayi Dipakaikan Seluar?
Mungkin ramai yang tertanya-tanya juga, kalau bayi pakai seluar, adakah ia masih boleh berfungsi untuk menghalau nyamuk.
Kajian kami telah menunjukkan bahawa aroma serai wangi masih berfungsi di bawah pakaian biasa. Kesan penghalau datang daripada aroma, jadi semakin nipis pakaiannya, semakin baik kesannya.
5. Harga Pasaran Di Malaysia
Mamypoko Antimos ini boleh didapati di kedai-kedai runcit utama mulai Oktober lalu dan ia juga boleh dibeli secara atas talian di platform seperti Lazada, Shopee, Motherhood.com.my, dan sebagainya dengan saiz dari M hingga XL.
Ada kedai terpilih menawarkan harga pengenalan serendah RM39.99 manakala kami tengok kebanyakan online store menjualnya sekitar harga RM40-RM43 bagi setiap pek tunggal.
Untuk info lanjut tentang produk ini atau pembelian online, sila rujuk laman web rasmi Mamypoko di pautan berikut: https://www.mamypokoagainstdengue.com/

Dah Cuba? Jom Kongsikan Review Anda
Rasanya inovasi ini memang unik dan sesuai untuk ibu bapa di Malaysia.
Kalau si kecil selalu kena gigit nyamuk tu, bolehlah cuba lampin ni.
Bagi ibu-ibu yang dah cuba, bolehlah kongsikan keberkesannya di ruangan komen.
Mesti ramai nak tahu kan?


‘Be A Man’- Ibubapa Perlu Ubah Tanggapan Anak Lelaki Mesti Sentiasa ‘Macho’

Bila mempunyai anak lelaki, selalunya kita akan mendidik mereka supaya menjadi seorang yang tegas, kuat dan mempunyai daya kepimpinan yang tinggi. Agak jarang untuk kita melihat anak lelaki melakukan perkara atau melibatkan diri dalam hal-hal anak perempuan kerana selalu dianggap lemah. Tetapi, anda perlu tahu bahawa anak lelaki juga menangis. Dengar macam pelik kan? Itulah hakikatnya yang sering anak lelaki sembunyikan.
“Boys sepatutnya ‘tough'”
 “Boys mana boleh merengek. Lembik”.
 “Tak ‘macho’ lah kalau boys tak patah tangan kaki”. “Paling-paling pun luka”.
 “Biasalah boys kena buli. Barulah anak jantan”.
 “Boys don’t cry”.
BE A MAN.
www.facebook.com/MyParentConnect

Kita sering berkata “Boys will be boys”, “Boys memang macam tu”. Itu adalah sebuah penerimaan tentang ‘boys’ dalam masyarakat. Berpandukan kata-kata ini, anak lelaki dari usia kecil lagi akan membina konsep diri (self concept), nilai dan persepsi tentang bagaimana seharusnya mereka berkelakuan dan bagaimana seharusnya mereka respon kepada situasi yang menekan. Mereka terpaksa jadi ‘tough’, ‘be like a man’ sehingga terpaksa mengorbankan sisi sensitif dalam diri mereka.
Mereka dipaksa menyembunyikan emosi negatif kerana tidak mahu dikatakan lembik sedangkan sisi lembut dan sensitif inilah yang sangat diperlukan dalam membina perhubungan yang sihat apabila berkahwin dan berkeluarga kelak.

homeword.com

Sisi sensitif inilah yang menjadi benteng dari menjadi pelaku keganasan rumahtangga dan apa saja bentuk kezaliman fizikal, mental, emosi dan seksual dalam keluarga dan masyarakat. Akibat dari penindasan sisi sensitif inilah boys malu untuk mendapatkan bantuan apabila emosi mereka terganggu, baik daripada ibu, ayah, guru, kaunselor, kawan, atau sesiapa saja yang rapat dengan mereka kerana bukankah mereka tidak patut rasa sedih? Bukankah mereka tidak ‘macho’ apabila beremosi?
PERASAAN SEDIH DIPENDAM
http://www.huffingtonpost.co.uk/
Kita selalunya lebih terbuka untuk berbicara tentang isu perasaan dengan anak perempuan. Kita tidak bercakap tentang perasaan dengan anak lelaki. Menangis adalah urusan orang perempuan, kata kita. Orang perempuan suka beremosi, kata kita. Anak lelaki lantas menyembunyikan perasaan mereka kerana adalah menjadi satu kesalahan apabila anak lelaki menunjukkan emosi dan berbicara tentang perasaan mereka. Mereka tidak meluahkan kesedihan, kekecewaan dan kemarahan mereka dan membiarkan ia terus membarah dalam jiwa. Lama-kelamaan mereka menjadi tertekan kerana tidak tertanggung perasaan itu. Dalam keadaan tertekan itu akan ada yang mencuba penyelesaian pintas mengambil nyawa sendiri. Ada juga yang menjadi pembuli kerana mereka perlu buktikan kepada orang lain yang mereka ‘tough’ dan ‘be a man’ untuk menutup kesedihan mereka.
www.youtube.com
Anak-anak tidak dilahirkan dengan skil untuk mengurus emosi. Mereka perlu diajar cara untuk mengendalikan emosi mereka. Emosi mereka perlu diakui. Mereka harus faham apa yang mereka rasa. Emosi yang tidak dilayan hanya akan meletup suatu masa nanti. Dan apabila ia meletup, mereka tidak bersedia untuk menghadapinya kerana mereka tidak pernah diajar cara untuk mengendalikannya.
Menurut Dr. Christia Brown, seorang pakar dalam bidang Developmental Psychology dari University of Kentucky, sebelum usia baligh, kanak-kanak lelaki lebih terdedah kepada depresi berbanding kanak-kanak perempuan. Kita selalu menekan dan menidakkan perasaan mereka.
http://www.wrightslaw.com/
‘Boys don’t cry’ adalah berlawanan dengan perkembangan semulajadi emosi manusia.
“Dan bahawa sesungguhnya, Dia lah yang menyebabkan (seseorang itu bergembira) tertawa, dan menyebabkan (seseorang itu berdukacita) menangis.” (Surah An Najm : 43)
Artikel ini adalah hasil penulisan dari Puan Noor Afidah Bakar, Certified Positive Educator( Parent Parctice UK)
Sumber Facebook : Parent Connect


Mana Lagi Bagus Untuk Kesihatan, Nasi Putih Atau Gandum? Ini Penjelasan Doktor…

Nasi adalah makanan ruji bagi orang Asia pada umumnya, terutamanya nasi putih. Akan tetapi, ramai yang beranggapan dan mengatakan yang nasi putih tidak bagus untuk kesihatan dan nasi putih sebaiknya diganti dengan gandum atau pasta.
Tambahan itu pula, makanan ini dinilai sebagai lebih sihat dan harus jadi pengganti nasi. Oleh kerana itu, betul atau tidak yang gandum lebih elok dari nasi putih? Ini perkongsian dari Dr. Hafiz Sulaiman melalui laman Facebooknya.

Baca juga: Patutlah Cepat Nampak Tua, Rupanya Ini 5 Risiko Selalu Tidur Lambat…
MANA LAGI BAGUS, NASI PUTIH ATAU GANDUM?

Roti dan nasi sama-sama merupakan sumber karbohidrat, namun komposisi nutrisinya bisa berlainan.

Menurut Dr. Hafiz, menerusi halaman Facebooknya, beliau menasihatkan kepada orang ramai yang diet lebih memilih nasi putih berbanding dari gandum. Sungguhpun, ramai yang mempunyai spekulasi dan mengatakan bahawa yang nasi putih tidak bagus untuk kita. Kenapa pula tidak bagus?
Gandum mempunyai tinggi kandungan protein gluten yang boleh menyebabkan leaky gut yang dikaitkan dengan:
– Alergi
– Masalah angin dan kerosakan pencernaan
– Gangguan mental
– Kepenatan kronik
– Penyakit gangguan imun termasuk autoimun
– Penyakit gangguan hormon
– Berlebihan berat badan

Dr. Hafiz juga mengatakan yang genetik kita lebih serasi dengan nasi. Kalau nak kurus pun, hendaklah individu tersebut mengawal portion nasi yang diambilnya.
Sumber: Facebook Dr. Hafiz Sulaiman


‘Mana Mak Ayah?’- Tiba-Tiba Kayuh Basikal Tengah Jalan, Kanak-Kanak Nyaris Dilanggar!

Sejak kebelakangan ini, banyak kes yang melibatkan kemalangan berpunca daripada struktur jalan raya yang tidak rata dan berlubang. Oleh itu, pemantauan ketika anak-anak bermain amatlah penting supaya dapat memastikan mereka berada dalam keadaan selamat terutama sekali apabila bermain di kawasan luar rumah.
Namun, ada juga segelintir ibu bapa yang leka dan membiarkan anak bermain di luar rumah sehingga boleh membahayakan nyawa mereka sendiri!

KANAK-KANAK NYARIS MAUT DILANGGAR

Terbaharu, seorang kanak-kanak nyaris dilanggar kenderaan kerana bermain basikal di jalan raya tanpa pemantauan ibu bapa. Kejadian tersebut berlaku di Jalan Changkat Jering-Pantai Remis.

Video berdurasi 27 saat ini memaparkan seorang kanak-kanak berbasikal yang secara tiba-tiba masuk ke tengah jalan raya dimana kawasan lalu lintas agak sibuk. Keadaan ini menyebabkan kanak-kanak tersebut hampir dilanggar oleh sebuah kereta jika kereta tersebut tidak memperlahankan kenderaan.

‘HARAP IBU BAPA LEBIH PEKA’
Video yang dimuatnaik ini mendapat perhatian warganet dimana ramai yang menyuarakan bahawa ibu bapa kanak-kanak tersebut sepatutnya lebih peka dengan keadaan sekeliling.

Sumber: Info Roadblock JPJ/Polis, Faain Rosli


Mana Yang Bagus? Susu Kambing atau Susu Lembu?

“Banyak sangat jenama susu tepung bayi di pasaraya ni. Kebanyakannya terdiri daripada susu lembu. Risau juga takut tersalah pilih. Takut muntah-muntah pula sebab tak serasi dengan bayi. Dengar-dengar susu kambing lagi bagus, lagipun ia merupakan sunnah Nabi. Susu kambing atau susu lembu lebih baik?”
Susu Kambing Atau Susu Lembu?
Memang rata-rata susu formula bayi dihasilkan daripada susu lembu kerana penuh dengan kebaikan seperti menambah zat, menyuburkan badan dan banyak lagi.

Sebagaimana kebaikan susu lembu, susu kambing yang tergolong dalam susu yang paling kental dan lembap serta mempunyai kelebihannya tersendiri antaranya kaya dengan protein, enzim, anti-penuaan, anti-artritis, anti-barah dan banyak lagi.
Foto Kredit: shutterstock.com

8 Kelebihan Susu Kambing Berbanding Susu Lembu
Antara kelebihan susu kambing adalah seperti berikut:

1. Mudah dihadamkan
Zarah lemaknya lebih kecil menjadikannya mudah dihadamkan dalam perut. Hanya 20 minit sahaja diperlukan untuk hadam manakala susu lembu mengambil masa dua jam.
2. Tidak Mudah Berubah Khasiat Jika Disejuk Beku
Jika disimpan sejuk atau sejuk beku dalam peti ais, khasiatnya dan kualitinya tidak berubah.
Ini kerana susu kambing mengandungi komponen yang stabil dan tahan lasak.
Bayangkanlah kalau anda membuat aiskrim daripada susu kambing, tentu nikmat dimakan sewaktu cuaca panas! Sesuai juga untuk diberikan kepada anak-anak kerana khasiatnya masih kekal.
Foto Kredit: features.faithtap.com
3. Mengubati Penyakit
Diperakui oleh pakar kesihatan untuk merawat demam kuning, penyakit kulit dan banyak lagi.
Susu kambing turut membantu menurunkan paras kolesterol dan bekerja lebih baik bagi yang memiliki masalah usus kerana susu kambing kaya dengan asid lemak anti-mikroba.
Foto Kredit: sammysmilk.com
4. Sesuai Untuk Semua
Susu kambing boleh diminum oleh semua peringkat umur dari bayi dalam kandungan hinggalah orang tua. Jadi, anda tidak perlu membeli susu khas untuk anak-anak.
Malah, wanita hamil turut digalakkan minum susu kambing untuk mengelakkan anak daripada terkena demam kuning apabila dilahirkan.
Kalau semuanya boleh menikmati susu yang sama, kan lebih jimat?
Foto Kredit: mombaby.tw
5. Tidak Menyebabkan Alahan
Susu kambing memiliki 35% asid lemak jika dibandingkan dengan 17% dalam susu lembu. Nutrisi dalam susu kambing lebih sihat dan lebih baik diminum segar.
Bukan itu saja, ia juga sesuai bagi seseorang yang tidak toleran dengan laktosa.
Bayi yang minum susu kambing juga didapati lebih sukar mendapat alahan berbanding dengan susu lembu.
6. Menguatkan Jisim Tubuh
Selain menguatkan badan melalui penghasilan antibodi, susu kambing juga mengandungi kandungan protein dan zat besi yang lebih tinggi berbanding susu lembu. Ia dapat menguatkan tulang, gigi, otot, sendi, kulit, tisu dan saraf.
Malah, ramai yang mengesyorkan susu kambing sebagai susu yang kedua terbaik selepas susu ibu.
Foto Kredit: justinhealth.com
7. Kandungan Gizi Yang Lebih Tinggi Berbanding Susu Lembu

Proteinnya 2.1 kali ganda
Kalsium 2.2 kali ganda
Zat besi 2 kali ganda
Potasium 2.1 kali ganda
Vitamin A 3.8 kali ganda
Garam galian 2 kali ganda
Selenium yang paling tinggi

8. Bersifat Alkali
Sama seperti pH susu ibu yang bersifat alkali. Berbanding dengan susu lembu, ia didapati bersifat asidik.
Foto Kredit: vijesti.me
Susu Kambing Atau Susu Lembu, Pilihan Masing-masing
Susu lembu atau susu kambing, ia turut bergantung kepada penerimaan tubuh badan masing-masing.
Sebelum memberikannya kepada bayi, pastikan anda memberikan dalam jumlah yang sedikit terlebih dahulu. Jika anda memilih untuk memilih susu kambing yang segar, pastikan ianya telah melalui prosedur keselamatan dan kebersihan yang teliti.
Jika anda membeli susu kambing dalam bentuk pek, pastikan susu kambing yang diambil mengandungi asid folik dan bersifat ‘hypo-allergenic’ untuk mengelakkan sebarang bentuk alahan.
Jumpa dan minta nasihat daripada mereka yang pakar sekiranya bayi menunjukkan sebarang reaksi terhadap susu tersebut.


Saya Mencari Anak Angkat Untuk Dibela. Ingin Bayi, Ada Tak?

Mencari Anak Angkat
Kami menerima banyak komen dan pertanyaan tentang bagaimana cara mengambil anak angkat. Kami tidak mempunyai maklumat yang lengkap, maka lebih baik kami serahkan pada yang lebih mengetahui prosedurnya. Sisters In Islam mempunyai artikel yang sangat bagus yang dapat merungkai personalan tentang cara mengambil anak angkat ekoran dari pertanyaan seorang pengadu. Kami sertakan tulisan dari Panel Peguam Sisters In Islam. Boleh baca di sini.

Soalan Pengadu Tentang Anak Angkat
Seorang bayi perempuan telah ditinggalkan di hadapan rumah saya. Walaupun saya masih bujang, namun saya ingin mengambilnya sebagai anak angkat. Saya percaya bayi itu satu anugerah kepada saya. Apakah langkah-langkah yang perlu saya ambil supaya bayi itu menjadi milik saya yang sah di sisi undang-undang?
Hanina Hashim,
Kuala Lumpur

Prosedur Ambil Anak Angkat
Di Malaysia, terdapat dua cara untuk mendapatkan anak angkat. Cara yang pertama ialah dengan secara terus daripada ibu bapa yang ingin memberikan anak mereka sebagai anak angkat. Cara yang kedua ialah melalui permohonan kepada Jabatan Kebajikan Masyarakat (JKM).

Dalam kes saudari, apabila terjumpa bayi yang ditinggalkan, apa yang perlu dilakukan ialah melaporkan hal tersebut ke balai polis yang berhampiran. Seterusnya, bayi itu akan dibawa ke hospital untuk pemeriksaan kesihatan.
Kemudiannya JKM akan mengambil alih dan menempatkan bayi tersebut di bawah jagaannya. Satu jangka waktu diperuntukkan untuk tuntutan daripada ibu bapa kandungnya. Jika tiada tuntutan, bayi itu akan diserahkan untuk dijadikan anak angkat.
Oleh itu, saudari perlu membuat permohonan pengambilan anak angkat melalui JKM. Faktor utama yang dipertimbangkan oleh JKM ialah kebajikan bayi tersebut. Maka, selain daripada mengisi borang permohonan, satu temu duga akan dijalankan untuk menentukan sama ada saudari mampu dan layak menjadi ibu angkat kepada bayi tersebut.
Antara perkara-perkara yang yang dipertimbangkan oleh JKM ialah latar belakang sosial pemohon serta kesanggupan pemohon menjadi keluarga angkat. Ini kerana pertimbangan utama ialah kebajikan anak itu. Selain itu, syarat-syarat dalam Akta Perlindungan Kanak-Kanak 1991 dan Akta Pendaftaran Pengangkatan 1952 juga perlu dipenuhi.
Antara syarat-syarat perundangan yang perlu dipenuhi ialah:

Ibu bapa angkat mestilah sekurang-kurangnya berumur 25 tahun dan sekurang-kurangnya 18 tahun lebih tua daripada anak angkat itu;
Anak angkat itu hendaklah di bawah umur 18 tahun;
Ibu bapa dan anak angkat hendaklah menetap di Malaysia.

Semasa menemu bual pemohon, pegawai JKM akan cuba membuat penilaian-penilaian seperti kemampuan pemohon untuk memberi kasih sayang, jagaan dan perlindungan yang sempurna kepada anak angkat itu nanti, pemohon faham implikasi dan cabaran menjadi keluarga angkat, pemohon mampu memelihara anak itu dari segi ekonomi, kesihatan, sosial, emosi, mental dan sebagainya.
Walaupun pada kebiasaannya pemohon anak angkat ini adalah pasangan yang telah berkahwin, namun tiada halangan dalam Akta bagi seorang yang bujang untuk memohon anak angkat.
Saudari perlulah membuktikan kepada JKM bahawa walaupun saudari akan menjaga anak angkat tersebut berseorangan, tetapi saudari sanggup mengambil apa-apa langkah yang perlu bagi memastikan bahawa kebajikan bayi tersebut akan terpelihara.
Melihat kepada amalan, agak sedikit sukar bagi seorang yang masih bujang untuk mendapat anak angkat. Oleh sebab tujuan utama JKM ialah memelihara kebajikan anak angkat tersebut, maka JKM berusaha untuk memberikan institusi keluarga yang sempurna kepada anak angkat itu.
Walaupun begitu, ada beberapa kes yang mana seorang yang bujang juga diberikan peluang mengambil anak angkat. Seperti yang telah diterangkan, yang menjadi keutamaan ialah kebajikan anak tersebut.
Kami memuji niat saudari yang mulia. Asal sahaja saudari menunjukkan kejujuran hati saudari, kami merasakan bahawa semua pihak akan dapat melihatnya. Semoga berjaya.
Panel Peguam Sisters In Islam.
(Segala kemusykilan boleh dikemukakan kepada Sisters In Islam di alamat No. 7, Jalan 6/10, 46000, Petaling Jaya, Selangor, atau telefon ke Talian TeleNisa 03-77843733 pada hari Isnin, Khamis dan Jumaat atau e-mel: [email protected] )

Kompilasi Persoalan Tentang Anak Angkat
Kami gabungkan pelbagai soal-jawab dari JPN dan JKM untuk kebaikan kita bersama.
Apakah definisi Anak Angkat?
Mengikut Seksyen 6(1) Akta Pendaftaran Pengangkatan 1952 (Akta 253), anak angkat bermaksud:
Telah dalam jagaan dan dipelihara serta dididik oleh seseorang atau pasangan sebagai anaknya yang berterusan atau anak mereka secara anak angkat de facto selama 2 tahun sebelum tarikh permohonan.
Apa itu Anak Angkat De Facto?
De Facto bermaksud seseorang kanak-kanak itu berada dalam jagaan, sedang dibesarkan, ditanggung dan dididik oleh mana-mana orang atau pasangan suami isteri bersama tidak kurang dari dua (2) tahun.
Apa objektif mengambil anak angkat?
Untuk Ibu Bapa Peliharaan ia dapat memberi peluang kepada seseorang atau pasangan suami-isteri yang tidak mempunyai anak merasai suasana kehidupan berkeluarga mengikut saluran yang betul dan dapat menumpang dan mencurahkan kasih sayang kepada anak pelihara.
Untuk Anak Pelihara, ia dapat memberi peluang kepada kanak-kanak menikmati kehidupan berkeluarga dan mendapat belaian kasih sayang. Ia juga sebagai rangsangan untuk tumbesaran dari aspek fizikal, mental, sosial, emosi dan psikologi serta pendidikan holistik yang lebih baik dan sempurna.
Apa syarat-syarat untuk mengambil anak angkat dari JKM?

Warganegara Malaysia dan menetap di Malaysia.
Berusia 25 hingga 60 tahun.
Perkahwinan secara sah (5 tahun ke atas).
Bagi perkahwinan yang kurang dari 5 tahun dan mempunyai komplikasi kesihatan reproduktif atau  kesihatan yang menyukarkan proses kehamilan atau perkahwinan yang lewat juga boleh dipertimbangkan permohonannya.
Peluang untuk mendapat anak tipis kerana faktor usia.
Pemohon bujang boleh dipertimbangkan dan perbezaan umur di antara pemohon dan kanak-kanak mestilah lebih 21 tahun. Pemohon lelaki bujang dibenarkan mengambil kanak-kanak lelaki sahaja.
Mempunyai pendapatan yang mampu menyara kehidupan keluarga.
Hendaklah sihat dari segi mental dan fizikal.
Bebas dari rekod kesalahan jenayah.
Keadaan tempat tinggal yang sesuai dan selamat.
Menganut agama yang sama dengan kanak-kanak.

Apa dokumen yang diperlukan untuk mengambil anak angkat dari JKM?

Gambar ukuran pasport (suami/isteri).
Surat pengesahan dari pegawai perubatan mengenai status kesihatan pemohon (suami/isteri).
Salinan kad pengenalan (suami/isteri).
Salinan sijil nikah/sijil pendaftaran perkahwinan.
Slip gaji atau pengesahan pendapatan (suami/isteri).
Lain-lain dokumen sokongan, contoh: laporan Pakar Perubatan, surat sokongan lain dan sebagainya.

Apakah yang akan ditanya semasa sesi temuduga dengan JKM?

Menilai latar belakang sosial pemohon.
Menilai kesanggupan pemohon menjadi keluarga pelihara.
Menjelaskan tentang implikasi menjadi keluarga pelihara.
Kesanggupan pemohon memenuhi syarat mengikut Akta Kanak-Kanak 2001, Akta Pendaftaran Pengangkatan 1952 dan Akta
Pengangkatan 1952, Adoption Ordinance (Sarawak Cap 91)(Ammendment 2002) dan The Adoption (Central Registry)
Regulations 1960 serta Adoption Ordinance 1960 (Sabah No. 23 of 1960)yang mana bersesuaian.

Bagaimana memohon anak angkat secara online?

Sediakan dokumen yang diperlukan
Permohonan boleh dibuat secara online atau datang sendiri ke Pejabat Kebajikan Masyarakat Daerah/ Jajahan (PKMD/J) di tempat pemohon bermaustautin atau tinggal.

Ini link untuk memohon anak angkat secara online dari JKM: http://www.jkm.gov.my/paponline/index.php?menu=permohonan

Bagaimana untuk semak satus permohonan anak angkat secara online dari JKM?
Sila gunakan link ini: http://www.jkm.gov.my/paponline/index.php?menu=semak_status_pemohon

Bolehkah ambil anak angkat yang tiada Sijil Kelahiran?
Salah satu keperluan utama untuk Permohonan Pengangkatan ialah Sijil Kelahiran. Jika kanak-kanak lahir di negara ini tetapi tidak mempunyai Sijil Kelahiran, Permohonan Daftar Lewat Kelahiran hendaklah dibuat terlebih dahulu

Berapa had umur maksimum anak angkat?
Had umur kanak-kanak yang boleh dianakangkatkan adalah di bawah umur 18 tahun.

Berapa umur minimum ibu-bapa yang ingin ambil anak angkat?
Syarat umur ibu atau bapa angkat ialah 25 tahun ke atas dan jarak umur dengan anak angkat ialah 18 tahun. Bagi ibu atau bapa angkat yang mempunyai tali persaudaraan dengan ibubapa kandung kanak-kanak, syarat umur ibubapa angkat ialah 21 tahun.
Di mana tempat memohon anak angkat?
Permohonan anak angkat boleh dibuat di mana-mana kaunter JPN berhampiran dengan kawasan kediaman ibu bapa angkat.

Perlukah bawa anak angkat sekali semasa proses permohonan?
Kanak-kanak WAJIB hadir bersama-sama ibu bapa angkat untuk proses pengangkatan.

Perlukah ibu-bapa kandung datang semasa proses permohonan?
Kehadiran ibu bapa kandung tidak diwajibkan jika Surat Keizinan Berkanun dikemukakan.
Bagaimanakah ibu bapa angkat boleh membuktikan bahawa mereka telah menjaga kanak-kanak tersebut selama 2 tahun seperti yang ditetapkan oleh Akta?
Pembuktian boleh dibuat melalui Surat Keizinan ibu bapa kandung iaitu Akuan Berkanun yang dibuat oleh ibu bapa kandung semasa proses penyerahan kanak-kanak tersebut kepada ibu bapa angkat. Tempoh 2 tahun dikira dari tarikh penyerahan dan bukan dari tarikh Akuan Berkanun dibuat.
Bolehkah tempoh penjagaan oleh ibu bapa angkat dikurangkan atas budi bicara Pendaftar Pengangkatan?
Tidak, kerana tempoh penjagaan selama 2 tahun itu telah ditetapkan oleh Akta 253.

Bolehkah perjanjian secara tidak formal antara ibu bapa kandung dengan ibu bapa angkat dibuat?
Tidak. Surat Akuan Berkanun antara kedua-dua pihak adalah keperluan undang-undang.
Bolehkah saudara (relative) kanak-kanak memohon untuk pengangkatan kanak-kanak tersebut?
Boleh. Syaratnya salah seorang pasangan suami isteri hendaklah mencapai umur 25 tahun dan mereka adalah saudara lelaki atau perempuan, bapa saudara atau ibu saudara, samada melalui pertalian darah atau pertalian kahwin kanak-kanak tersebut .

Bolehkah ibu bapa kandung membuat Permohonan Pengangkatan bagi anak kandung mereka?
Tiada halangan dari segi Akta.
Bolehkah ibu tunggal membuat Permohonan Pengangkatan?
Tiada sekatan dalam Akta 253 mengenai perkara ini.

Bolehkah bapa tunggal membuat Permohonan Pengangkatan?
Walaupun dalam Akta 253 tidak menyekat mana-mana individu untuk memohon pengangkatan, permohonan adalah TIDAK DIGALAKKAN dari bapa tunggal sekiranya kanak-kanak tersebut adalah perempuan. Untuk kes-kes seperti ini, rujukan akan dibuat kepada Pendaftar Besar Kelahiran dan Kematian dan Jabatan Kebajikan Masyarakat.
Bolehkah kanak-kanak Islam dianakangkatkan oleh ibu bapa bukan Islam?
Walaupun dalam Akta 253 tidak menyebut tentang perkara ini Buku Arahan Pendaftaran Pengangkatan 1952 menyatakan bahawa kanak-kanak beragama Islam tidak boleh dianakangkatkan oleh ibu bapa angkat yang bukan beragama Islam.
Bolehkah kanak-kanak bukan beragama Islam dianakangkatkan oleh bapa angkat yang beragama Islam?
Kanak-kanak yang bukan beragama Islam boleh dianakangkatkan oleh ibu bapa angkat yang beragama Islam.
Bolehkah pemohon beragama Islam memohon pengangkatan melalui Perintah Mahkamah (Akta 257)?
Pengangkatan melalui Perintah Mahkamah (Akta 257) hanya untuk pemohon-pemohon yang bukan beragama Islam. Manakala pengangkatan melalui Akta Pendaftaran Pengangkatan (Akta 253) adalah terbuka kepada semua yang layak.
Bilakah Permohonan Pengangkatan dirujuk kepada Jabatan Kebajikan Masyarakat?
Permohonan pengangkatan hanya dirujuk kepada Jabatan Kebajikan Masyarakat jika tiada keizinan dari ibu bapa / ibu / bapa kandung kanak-kanak untuk pengangkatan tersebut. Walau bagaimanapun tiada halangan untuk Pendaftar merujuk kes kepada Jabatan Kebajikan Masyarakat mengikut keperluan.

Adakah kes di mana selepas permohonan pengangkatan dirujuk kepada Jabatan Kebajikan Masyarakat, kanak-kanak ditarik dan diletakkan di bawah jagaan JKM?
Tiada.

Bolehkah kanak-kanak yang lahir di luar negeri dianakangkatkan oleh pasangan suami isteri di Malaysia?
Boleh, dengan syarat kanak-kanak menyempurnakan tempoh pemastautin biasa seperti diwajibkan oleh Akta dan mempunyai surat perjalanan yang sah sebelum layak untuk Permohonan Pengangkatan.

Bolehkah pasangan suami isteri yang tinggal di luar negera membuat Permohonan Pengangkatan untuk kanak-kanak tempatan?
Di bawah Akta 253, kedua-dua ibu bapa angkat dan kanak-kanak hendaklah tinggal bersama di negara ini selama 2 tahun berterusan sebelum layak untuk membuat Permohonan Pengangkatan.

Bolehkah dengan proses pengangkatan, warganegara kanak-kanak ditentukan?
Tidak.

Bolehkah kanak-kanak yang telah dianakangkatkan dikeluarkan dengan Sijil Kelahiran dan bukan Sijil Anak Angkat?
Pengangkatan yang dibuat di bawah Aka 253 hanya boleh dikeluarkan dengan Sijil Pengangkatan dan bukan Sijil Kelahiran.

Bolehkah Sijil Pengangkatan digunakan untuk urusan rasmi?
Sijil Pengangkatan mempunyai taraf kesahihannya sama seperti Sijil Kelahiran dan boleh digunakan untuk Pendaftaran Sekolah, Permohonan Kad Pengenalan, Permohonan Pasport dan lain-lain urusan rasmi.
Berapa bayaran dikenakan untuk Permohonan Pengangkatan?
RM 30.00 dikutip sebagai bayaran pendaftaran setelah permohonan diluluskan.

Bolehkah kanak-kanak yang telah dianakangkatkan dipulangkan kembali kepada ibu bapa kandung atau diberikan kepada pasangan suami isteri yang lain?
Pemulangan dan pengangkatan semula De Facto tidak dibenarkan, tetapi pengangkatan tersebut boleh dibatalkan dengan Perintah Mahkamah mengikut Sek. 13(2) Akta 253.

Bolehkah ibu bapa kandung mengambil kembali kanak-kanak selepas pengangkatan De Facto diluluskan?
Tidak. Dari segi undang-undang sivil, pengangkatan tersebut adalah muktamad.

Bolehkah seorang kanak-kanak yang telah dianakangkatkan melalui Akta Pendaftaran Pengangkatan (Akta 253) iaitu secara De Facto dianakangkatkan semula di bawah Akta Pengangkatan (Akta 257) iaitu melalui Perintah Mahkamah?
Boleh. Tetapi bagi kanak-kanak yang dianakangkatkan melalui Perintah Mahkamah TIDAK BOLEH dianakangkatkan semula melalui proses Pengangkatan De Facto.

Perlukah daftar anak angkat?
Mengambil anak angkat tanpa didaftarkan adalah tidak melanggar mana-mana undang-undang negara tetapi jika didaftarkan ianya dapat memberi perlindungan kepada anak angkat dan ibu bapa angkat kerana ia diiktiraf dari segi undang-undang.

Bagaimana untuk tahu lebih lanjut?
JPN
Boleh buatt pertanyaan melalui e-Pertanyaan (SISPAA JPN) di http://jpn.spab.gov.my
Juga boleh hubungi:
Pegawai Perkhidmatan Pelanggan
Tel : 03-80008000
Faks : 03-88808288
Emel ([email protected])
JKM
Boleh hubungi:
Bahagian Kanak-Kanak
Jabatan Kebajikan Masyarakat
Telefon : 03-8323 1000
Sumber: Jabatan Pendaftaran Negara (JPN) di http://www.jpn.gov.my/soalan_lazim/anak-angkat/ dan Jabatan Kebajikan Masyarakat (JKM) di http://www.jkm.gov.my/paponline/index.php?menu=info

Berikut adalah komen dari salah seorang pembaca:
AWAS! Komen-komen anda sedang dipantau! Jangan mudah memberi nombor telefon anda di sini. Sindiket jual beli anak dan perdagangan manusia adalah besar. Sila berhati-hati berurusan dengan pihak yang mengaku mempunyai anak untuk dijadikan angkat kepada pasangan yang terdesak dan sanggup membayar.
AWAS ! Jangan sampai terperangkap! Sila laporkan kepada pihak berkuasa jika ada pihak ini menawarkan khidmat ini. Anda sepatutnya berhubung dengan Jabatan Kebajikan Masyarakat jika ingin mengambil anak angkat supaya anda tidak ditipu atau didakwa bersubahat.
AMARAN: SILA JANGAN LETAKKAN NOMBOR TELEFON ANDA DI SINI. PIHAK SIRAPLIMAU.COM TIDAK AKAN BERTANGGUNGJAWAB ATAS APA-APA MASALAH YANG SEDANG DAN AKAN BERLAKU DI KEMUDIAN HARI. SEMUA KOMEN ADALAH DI BAWAH TANGGUNGJAWAB INDIVIDU.


Rasa Nak Berendam Lama Tapi Guna Air Panas Atau Sejuk? Yang Mana Satu Lebih Bagus?

“Sedapnya badan bila mandi air panas, lega sakit dan lenguh…tapi orang cakap mandi air sejuk pun bagus juga?”
Setiap kali berkunjung ke hotel yang menyediakan khidmat kolam air panas, sudah pasti anda akan merehatkan badan dengan berendam selama beberapa jam. Sudah pasti rasa lega dan bertenaga badan setelah melakukan mandian air panas ini bukan? Namun, ada juga yang mengatakan bahawa mandian air sejuk atau ais juga mampu untuk melegakan sengal-sengal badan.

Jadi, jenis mandian mana satu yang memberi manfaat yang lebih baik kepada badan? Berikut merupakan perkongsian pakar menjelaskan keburukan dan kebaikan mandi air panas serta air sejuk.
MANDI AIR PANAS ATAU AIR SEJUK LEBIH BAIK?

Sebenarnya, air panas dan mandi air sejuk, kedua-duanya mempunyai kebaikan yang tersendiri pada tubuh. Yang penting, jangan mandi wajib dengan suami orang ya!

Manfaat mandi air sejuk :
-Memperbaiki aliran darah!
– Merendahkan tahap kortisol
(Kortisol adalah sejenis hormon yang dilepaskan oleh tubuh sebagai respons kepada keadaan stres.)
– Mengurangkan rasa sakit
Berdasarkan review yang dilakukan pada tahun 2014, pendedahan kepada air sejuk boleh memicu respons kesakitan automatik yang disebut sebagai stress-induced analgesia (SIA).
Keburukan mandi air sejuk:
– Ambil banyak masa untuk hangatkan kembali tubuh jika mempunyai persekitaran yang sudah sejuk.
– Suhu yang sejuk akan menjadi sedikit sukar ke atas sistem imun tubuh badan ketika anda sedang sakit!
Oleh itu, elakkan mandi air sejuk ketika sakit ya.
Manfaat mandi air panas:
– Meningkatkan kesihatan kardiovaskular
– Membantu memperbaiki aliran darah bagi mereka yang mempunyai kegagalan jantung yang kronik.
– Memperbaiki kesihatan otot dan sendi
– Memperbaiki kualiti tidur
– Air panas membantu memperbaiki kualiti tidur disebabkan oleh gabungan antara bagaimana tubuh badan menjadi relaks semasa mandi dan penurunan suhu badan selepas mandi.
– Memberikan kelegaan daripada simptom pernafasan dan selesema
Suhu panas daripada air mandian dan juga stim boleh membantu perkara-perkara seperti:
– Membuka laluan pernafasan
– Memudahkan kahak untuk keluar
– Membersihkan saluran hidung anda
– Memperbaiki kesihatan otak!
-Hasil kajian mendapati, kumpulan yang mandi dalam air panas mempunyai tahap BDNF yg lebih tinggi berbanding kumpulan yang mandi air sejuk. BDNF adalah sejenis protein yang mempunyai banyak fungsi yang penting di dalam otak dan juga saraf tunjang.

Keburukan mandi air panas:
– Boleh mengeringkan kulit dan menyebabkan berlakunya iritasi.
– Suhu yang lebih tinggi menjadikan kulit lebih mudah kering dan memburukkan keadaan seperti ekzema.
– Boleh menyebabkan kegatalan.
– Suhu yang panas boleh menyebabkan sel mast (yang mengandungi histamin) untuk melepaskan kandungan mereka pada kulit lalu menyebabkan gatal-gatal!
– Meningkatkan tekanan darah!
Kedua-dua jenis mandian sama ada mandi dalam air panas dan mandi air sejuk mempunyai kebaikan dan keburukannya yang tersendiri.
Oleh itu, pilihlah jenis mandian yang bersesuaian dengan keadaan semasa anda. Yang penting, mandi wajib dengan suami orang memang haram.
Sumber: Twitter @DrSamhan


Mandi Bermula Dari Kepala Penyebab Stoke- Realiti Atau Mitos? Ini Jawapannya!

Stroke adalah salah satu penyakit yang menjadi ketakutan ramai orang. Kebarangkalian anda akan mengalami kelumpuhan juga adalah salah satu kesannya. Pernah dengar tak yang orang cakap kalau mandi jangan mula menjirus air dari kepala, kerana mungkin akan menyebabkan stroke? Betul ke mandi bermula daripada kepala boleh menyebabkan stroke? Kalau nak tahu jawapannya, jom baca ni!
Baru-baru ini tersebar satu artikel yang mengatakan stroke boleh disebabkan mandi yang terus bermula daripada kepala. Tetapi adakah perkara ini benar. Mari kita sama-sama bincangkan.

www.facebook.com/Rootofscience1

PENJELASAN SECARA FISIOLOGI
Apabila saluran darah berhadapan dengan kesejukkan, ia akan mengecut. Bukan mengembang. Contoh paling mudah kita lihat adalah apabila seseorang itu dalam kesejukkan, muka dan tangannya akan menjadi pucat seperti tiada darah mengalir ke bahagian tersebut. Dan sebab itu juga jika seseorang mengalami bengkak selepas jatuh, kita akan meletakkan ais. Supaya saluran darah mengecut dan pendarahan dalam kulit dapat diberhentikan dan bengkak berkurangan.

http://www.vestyles.com/
Ini merupakan tindak balas fisiologi badan untuk mengekalkan suhu badan pada tahap yang normal. Iaitu salur darah akan mengecut terutamanya pada bahagian kulit dan menyebabkan kurangnya darah mengalir pada bahagian itu. Apabila kurang darah pergi ke bahagian kulit, perlepasan tenaga haba ke persekitaran dapat dikurangkan. Hasilnya seseorang akan kelihatan pucat disebabkan kesejukkan tersebut. SEJUK TIDAK MENYEBABKAN SALURAN DARAH MENGEMBANG. TETAPI IA MENGECUT.
JENIS-JENIS STROKE
http://dicasdesaude.blog.br/
Seperti yang kita ketahui stroke mempunyai 2 jenis iaitu:
1) Stroke yang disebabkan pembuluh darah tersumbat(Ischemic stroke)
2) Stroke yang disebabkan pembuluh darah pecah(Haemorhagic stroke)
Kedua-dua stroke ini menyebabkan kekurangan bekalan darah dan oksigen pada kawasan otak yang terjejas. Kawasan yang terjejas ini akan menyebabkan bahagian otak tersebut hilang kawalan terhadap organ yang mereka kawal. Jika ia melibatkan kawasan pergerakkan tangan dan kaki, maka ia menyebabkan lumpuh pada bahagian tersebut. Jika ia melibatkan kawasan mata, maka seseorang itu boleh buta.
http://www.mercyhospitalblog.com/
Stroke selalunya melibatkan orang-orang yang mempunyai faktor risiko seperti:
1) Kencing manis
2) Darah tinggi
3) Merokok
4) Mempunyai sejarah keluarga yang menghadapi stroke
5) Kolestrol yang tinggi
6) kurang bersenam dan banyak lagi
7) Tidak langsung melibatkan mandi yang bermula daripada basahkan kepala
UBUN-UBUN MEREMANG TANDA ANGIN KELUAR?
http://uk.businessinsider.com/
Di dalam post tersebut ada mengatakan setelah air dijirus kepada kaki dan bahagian badan, bulu roma di bahagian ubun-ubun akan meremang disebabkan angin daripada badan yang keluar. Perkara ini pun boleh dijelaskan daripada aspek fisiologi dalam kawalan suhu badan. Tatkala, badan merasa kesejukkan bulu roma pun akan menegak/meremang. Bulu roma yang berada dalam keadaan tegak akan memerangkap haba dan mengelakkan daripada perlepasan haba yang banyak.
www.reference.com
Ia bukan disebabkan angin yang keluar. Selain daripada itu, kita juga ada mekanisma lain untuk mengekalkan suhu badan iaitu MENGGIGIL. Ketika perbuatan menggigil berlaku, otot badan akan mengecut dan meregang dengan lajunya supaya pembakaran kalori berlaku. Ini menyebabkan terhasilnya haba dan suhu badan dapat di kekalkan.
KEBANYAKKAN ORANG YANG TERKENA STROKE DI DALAM BILIK AIR?
Tiada bukti ataupun statistik yang menunjukkan majoriti pesakit stroke diserang stroke ketika di dalam bilik air. Ini kerana pengalaman saya berkerja menguruskan pesakit stroke belum pernah lagi terjumpa dengan orang yang terkena stroke di dalam bilik air.
http://www.physiodc.com/
Saya pernah jumpa pesakit yang kena stroke ketika sedang membawa kereta, sedang bersembang dan sedang berjalan. Tak pernah jumpa pesakit yang kena stroke di dalam bilik air. Tetapi tidak dapat tidak perkara ini perlu dibukti dengan kajian dan ‘method’ yang betul.
KESIMPULAN
1) Mandi daripada kepala tidak menyebabkan stroke
2) Stroke disebabkan faktor risiko yang saya telah terangkan di atas
3) Terpulang nak mandi daripada atas, bawah, kiri dan kanan
Sumber: Root of Science


Manfaat Anak Bermain Kotor, Ini 7 Perkara Ibu Bapa Tak Tahu Terutama No.3 Tu!

Mungkin ada dalam kalangan ibu bapa yang tidak gemar anak-anaknya bermain kotor kerana takut akan dijangkiti pelbagai kuman. Namun sebenarnya, ada manfaat anak bermain kotor yang mungkin anda belum ketahui.
Kalau anda nak tahu anak yang bermain dan terdedah dengan kotoran akan membantu sistem kekebalan tubuh badannya. Menarik bukan? Jom baca dengan lebih lanjut!

Baca juga: Panggil 10x Si Kecil Tak Menoleh Pun, Mak Ayah Kena Risau Ini Tanda Hilang Pendengaran!
MANFAAT ANAK BERMAIN KOTOR

1. MENINGKATKAN FUNGSI OTAK

Kanak-kanak yang terdedah dengan kotoran seperti lumpur akan membantu meningkatkan fungsi kognitif. Di mana, mereka akan merasai pelbagai rangsangan yang berbeza seperti:

rumput yang basah
hembusan angin
batu yang kasar
lumpur yang kotor

Fungsi kognitif berkaitan dengan kecerdasan otak. Ibu bapa mana yang tidak mahu anak membersar dengan cerdas bukan?
2. MENGENAL ALAM DENGAN LEBIH DEKAT
Manfaat bermain di luar akan memberikan ilmu berguna mengenai hidupan lain kepada si manja. Flora dan fauna yang terdapat di sekeliling tidak terhitung banyaknya seperti serangga, haiwan dan tanaman liar.
Sewaktu muda belia inilah waktu yang sesuai untuk anak belajar hal berkaitan alam kerana minda mereka yang mudah menyerap ilmu. Selagi anak-anak di bawah pengawasan ibu bapa, maka anda tidak perlu risau.
3. MENJAGA SISTEM KEKEBALAN TUBUH
Penemuan menarik dari ABC Quality menjelaskan, anak bermain kotor akan meningkatkan sistem imunisasi tubuh badan. Hal ini kerana, saat kulit bersentuhan dengan kotoran sistem imun akan bertindak balas dengan membentuk antibodi.
Antibodi inilah yang akan menjaga sistem kekebalan tubuh. Di mana, sewaktu si manja terdedah dengan bakteria dan virus, antibodi tubuh telah terbentuk untuk mudah melawan ia masuk.
4. ANAK LEBIH KUAT
Bermain kotor boleh meningkatkan sistem kekebalan imun anak. Ternyata, pendedahan kepada pelbagai jenis mikroorganisma dari tanah dapat membantu anak menjadi lebih kuat dan tahan penyakit.
Sebaliknya, kebersihan yang terlalu berlebihan akan menurunkan daya tahan tubuh badan. Oleh kerana, ia tidak terdedah dengan pelbagai jenis bakteria.
5. ANAK LEBIH BAHAGIA

Bermain dengan kotor akan mengeluarkan serotonin di dalam otak. Ini bermaksud, ia akan menimbulkan perasaan tenang selain, meningkatkan mood.
Anak yang bahagia akan terhindar dari risiko kemurungan yang sedang dialami.
6. KURANG BERMAIN GAJET
Realitinya anak-anak zaman sekarang memang mudah terdedah dengan gajet sehingga sukar untuk dikawal. Pendedahan anak kepada main kotor dapat mengurangkan fokus dan ketagihan kepada gajet.
Bukan tidak boleh langsung anak bermain gajet, tetapi ibu bapa harus pandai mengimbangi dan mengawal penggunaan gajet dari anak-anak.
7. MENINGKATKAN VITAMIN D
Di kala ini, yang penuh dengan pelbagai jenis virus yang wujud, pengambilan vitamin D amatlah penting kepada tubuh badan. Berjemur di bawah matahari adalah salah satu cara yang mudah untuk mendapatkan vitamin ini.
Sekaligus, bermain kotor sambil berjemur dapat bantu menyihatkan tubuh si manja, badan cergas otak pun cerdas.
KESIMPULAN
Jadi ibu bapa, anda sudah pun tahu pelbagai manfaat yang bakal diperolehi anak-anak sekiranya mereka digalakkan bermain kotor. Tiada salah membiarkan anak bermain kotor asalkan, ibu bapa sentiasa ada di sisi mereka bagi mengelakkan tragedi yang tidak diingini berlaku.
Jom bawa anak bermain kotor!
Sumber: Orami


“Hei budak-budak ni… Aku dah belikan kertas, buku, ‘whiteboard’ semua. Tapi, dinding juga yang jadi mangsa. Kenapalah suka sangat anak conteng dinding rumah. Pening kepala nak membersihkan.”
Tarik nafas dalam-dalam. Sebelum anda memarahi anak-anak, ada beberapa perkara luarbiasa yang anda perlu tahu tentang kecenderungan anak conteng dinding.

Mungkin bukan semua ibu bapa boleh menerima kenyataan ini. Namun, hakikatnya menconteng dinding dapat memberi banyak manfaat kepada anak-anak kecil.
Berikut adalah fakta kelebihan anak conteng dinding yang bagus untuk kita tahu.

Foto Kredit: Dave Engledow

Jangan Marah Bila Anak Conteng Dinding, Ada 7 Manfaat Ramai Tak Tahu
Ramai tak tahu kelebihan anak conteng dinding ini sebenarnya anak yang cerdas dan bijak. Ini buktinya.
1. Melatih Kekuatan Otot
Perasan tak, apabila anak suka menulis di dinding, mereka akan berdiri, membongkok, melutut, duduk, atau bercangkung.
Semua posisi ini bukan saja menjadikan anak lebih cergas, tetapi ia dapat melatih kekuatan otot abdomen dan belakang berbanding apabila mereka hanya menulis pada kertas.
Kekuatan pada pergelangan tangan juga akan berkembang selari dengan kawalan motor untuk menjadikan lebih mahir menulis dan memegang.
Foto Kredit: famlii.com
2. Koordinasi Tangan & Mata
Dengan permukaan yang lebih luas, mereka cenderung untuk melukis pada skala yang lebih besar.
Maka, keseluruhan anggota lengan, bahu, tangan dan mata akan bekerja dengan lebih keras.

Aktiviti ini akan melatih anak-anak mengkoordinasikan pergerakan tangan dan mata dengan lebih baik. Menurut Dr Rozieta Shaary atau dikenali sebagai Ibu Rose, ini adalah salah satu tahap perkembangan skil motornya. Tahap ini juga biasanya sementara dan patut ditahan oleh kedua ibu bapa.
Apabila anak conteng dinding, biasanya mereka akan menggunakan kedua belah tangannya termasuklah anggota tubuh yang lain. Ahli terapis kanak-kanak, Page Hays menyifatkan bahawa aktiviti ini sebenarnya dapat menggalakkan integrasi bilateral dan kebolehan untuk mencapai pada permukaan yang lebih luas (body midline skill).
Hasilnya, pergerakan anak-anak akan menjadi lincah. Mereka dapat menendang bola tanpa menukar kaki, boleh menulis dengan lebih baik, lebih mudah membaca,serta mampu melakukan aktiviti mengurus diri dengan lancar seperti memakai kasut, membutang baju, menggunakan gunting, dan sebagainya.

Foto Kredit: understood.org
3. Meningkatkan Kreativiti
Menconteng dinding adalah salah satu tindakan mengekspresikan diri mereka seluas-luasnya. Berbanding pada kertas yang kecil, mereka akan berasa lebih bebas apabila melukis pada permukaan kanvas yang besar dan senang dilihat.
Mungkin ada yang main cikgu-cikgu, ada yang hasilkan lukisan imaginasi, membuat bentuk, ada yang nak menulis huruf atau nombor.
Walau apapun yang mereka contengkan, mempamerkan hasil seni ini tentunya membuat mereka berasa lebih terdorong dan bersemangat untuk meneroka potensi diri.
Foto Kredit: enfemenino.com
4. Mengekspresi Diri
Setiap anak kecil mempunyai cara tersendiri untuk menyatakan sesuatu yang terbuku dalam hati mereka –  ada yang suka berbual, menyanyi, bercakap dengan anak patung, atau mungkin ada yang suka melukis dan menconteng dinding.
Bagi setiap insan, amat penting mengekspresikan diri kerana ia adalah salah satu bentuk komunikasi untuk meluahkan perasaan.
Selain itu, tindakan ini turut memberi rasa ‘selamat’ kepada si anak. Sekiranya dimarahi dan ditahan daripada melakukannya, anak ini akan rasa tidak didengari dan kurang yakin terhadap diri sendiri.
Foto Kredit: parents.com
5. Praktis Postur Yang Baik
Ada anak-anak yang tidak suka duduk di tempat yang dikhaskan seperti kerusi dan meja atau lantai apabila melukis dan menulis. Ini kerana, mereka berasa tidak selesa akibat postur yang tidak sesuai.
Sebaliknya, posisi menegak (upright position) pada dinding membantu anak-anak mengekalkan posisi kepala dan leher pada tahap yang sesuai secara automatik.
Menurut Bright Hub Education, perkembangan kemahiran visual (visual skill development) juga dapat ditingkatkan kerana mereka mudah melihat apa yang telah dilukis. Maka, mereka lebih peka meneliti dan mengimbas perincian pada sesebuah objek.
Foto Kredit: goodleh.com
6. Motivasi Untuk Belajar Menulis
Bukan senang nak melihat anak menulis apabila kita menyuruh mereka berbuat demikian. Setiap kali memandang buku tulis, muka mereka pun mulalah monyok. Konsentrasi mereka pun sebentar saja.
Tetapi, apabila diberi peluang menulis pada dinding, mereka akan lebih bersemangat. Mengapa?
Sebab kebanyakan anak kecil suka bermain dan mengaitkan aktiviti menulis dengan ‘belajar’ atau sesuatu yang membosankan. Jadi, inilah peluang kita untuk memupuk minat menulis melalui aktiviti yang seronok!
Foto Kredit: funtime.com
7. Lebih Daya Tumpuan & Konsentrasi
Dengan permukaan yang luas, menegak dan betul-betul di hadapan mereka ini, konsentrasi akan lebih mudah tertunpu ke satah tersebut.
Jadi, tidak hairanlah teknik ini telah sekian lama digunakan untuk menggalakkan perkembangan anak-anak yang bermasalah dalam pembelajaran seperti ADHD atau autisme, seperti yang dinyatakan melalui ChildSupport.org.
Foto Kredit: redorbit.com
Sediakan Medium Yang Sesuai
Ternyata, banyak kelebihan yang boleh didapati daripada aktiviti menulis pada kanvas menegak (vertical surface) atau ‘menconteng dinding’ ini.
Sebagai ibu bapa, anda boleh mencari medium yang sesuai seperti pen yang mudah dipadam, kertas/kanvas yang sesuai ditampal pada dinding, atau easel tempat menggantung kanvas. Ini akan menggalakkan anak anda ‘explore’ lebih lagi dan mencipta potensi diri.
Jadi, jangan marah ya kalau nampak mereka conteng dinding di rumah!


Daun Lebih Sihat, Besar & Hijau! Rupanya Banyak Manfaat Arang Untuk Tanaman

Mungkin ada antara kita yang belum tahu, penggunaan arang ini amat banyak manfaat untuk tanaman.
Meletakkan arang pada tanaman boleh membantu tanaman lebih subur, sihat dan tahan penyakit; terutama yang melibatkan kulat.

Ini kerana sifat arang itu sendiri yang memiliki kalium yang tinggi dan membantu memperbaiki PH tanah.
Selain tu arang juga membantu memerangkap bau-bau yang kurang menyenangkan dalam tanah atau sekitarnya. Best kan?

Terdapat banyak jenis arang yang boleh anda gunakan. Samada arang dari pokok kayu, sekam padi, tongkol jagung ataupun tempurung kelapa. Semuanya elok untuk tanaman.

Dalam sebuah posting, Suez Tiez telah berkongsikan bahawa penggunaan arang dalam tanaman dapat membantunya mendapatkan pokok yang berdaun besar, lebih hijau dan sihat berbanding yang tidak menggunakan arang.

Ini cebisan arang yang digunakan.

Ini perbezaan pasu dengan arang dan tanpa arang. Kata beliau, pokok memang menjadi lebih sihat dan daunnya bertambah hijau setelah diletakkan arang.

Wah, ada beza juga kan?
Jom kita ketahui lebih lanjut tentang manfaat arang untuk tanaman.
Apakah Bahan Yang Terkandung Dalam Arang?
Menurut Pusat Sains Negara, arang merupakan sisa kehitaman yang terdiri dari karbon tidak tulen yang terhasil dengan penyingkiran air dan bahan mudah terbakar lain dari bahan haiwan dan tumbuhan.
Arang biasanya dihasilkan melalui proses pirolisis perlahan, pemanasan kayu, gula, tulang, atau bahan lain tanpa oksigen.
Bahan yang terhasil adalah bahan lembut, rapuh, ringan, hitam, poros menyerupai batu arang dan merupakan 85% hingga 98% karbon dengan sisanya terdiri dari bahan kimia mudah terbakar dan abu.
Ada banyak jenis arang untuk tanaman yang boleh kita jumpa di pasaran.

Berikut adalah 7 manfaat arang untuk tanaman.
7 Manfaat Arang Untuk Tanaman
 1. Menggalakkan Pengudaraan
Manfaat arang untuk tanaman antaranya adalah ia memberi ruang-ruang udara kepada zon akar tanaman.
Selain sifatnya yang ringan, ia juga memiliki jutaan rongga halus.
Maka secara tidak langsung, tanah akan tetap gembur kerana memiliki tahap keliangan (porousity) yang tinggi.
2. Membasmi Kulat & Serangga Perosak
Manfaat arang kayu untuk tanaman antara lainnya juga adalah dapat menjaga tanah agar tidak berkulat.
Ia juga boleh mengelakkan serangga perosak yang akan menjejaskan kesuburan tanaman.
Foto Kredit: New Yor Magazine
3. Meningkatkan pH Tanah Ke Tahap Optimum
Tanah yang paling ideal untuk tanaman berkembang dengan subur adalah tanah yang bersifat neutral.
Penggunaan arang dapat meningkatkan pH ke tahap optimum, terutamanya pada tanah berasid.
4. Mengurangkan Bau Busuk
Ada sebab mengapa campuran tanah yang dibeli di kedai mengandungi campuran arang.
Apabila arang dimasukkan ke dalam tanah pot, arang menyerap bau kompos dan kotoran yang tidak sedap.
Arang juga dapat menyerap bau, termasuk gas, dan zat beracun yang ada di udara.
http://www.tbcredit.ru/zaymyi.html

5. Menyerap Lebihan Air
Sifat arang yang poros membolehkan ia bertindak menyerap lebihan air pada medium tanaman.
Arang boleh menyerap lebihan air dari akar tanaman anda dan menjaga komposisi tanah dengan melindungi terhadap bakteria, kulat dan bau busuk.
6. Memperbaiki Tanah Yang Rosak
Selain itu, manfaat arang pada tanaman juga ialah memperbaiki tanah yang rosak.
Caranya adalah dengan memasukkan atau mencampurkan arang sebanyak-banyaknya pada tanah yang rosak akibat terkontaminasi bahan kimia.

7. Mengisolasi Penyakit Pada Tumbuhan
Sifat arang yang tinggi kadar serapan membantu ia menyerap apa sahaja di sekitarnya termasuklah bahan kimia.
Sifat ini juga memabntu untuk mengelakkan pembiakan penyakit atau mikrob pada tumbuhan, sekaligus mencegahnya daripada merebak kepada tumbuhan lain.
Wah, Banyak Manfaat Arang Untuk Tanaman Kan?
Rupanya ada banyak manfaat dan khasiat arang untuk tanaman yang mungkin kita tak pernah tahu sebelum ini.
Mana nak dapat arang untuk tumbuhan ni?
Ia banyak dijual di nurseri dan tempat menjual alatan gardening dan hortikultur yang biasa.
Arang yang digunakan untuk BBQ juga boleh digunakan JIKA tidak mempunyai bahan tambahan seperti bahan kimia yang ditambahkan kepadanya. Jadi seeloknya baca label dan periksa dengan cermat.
Kalau nak selamat, beli yang khas untuk tanaman ok!
Selamat berkebun!


Cara Dapatkan Kulit Cantik Dengan Menggunakan Asam Jawa, Petua Mujarab Orang Dulu-Dulu

Proses mendapatkan kulit wajah yang halus, mulus serta berseri-seri bukanlah sesuatu yang mudah. Sudah bermacam-macam petua kecantikan kulit sudah digunakan tetapi hasilnya tidak memuaskan. Namun, terdapat satu bahan masakan yang digunakan secara meluat untuk kecantikan kulit wajah iaitu asam jawa. Ternyata banyak manfaat asam jawa ini untuk kecantikan ya!
Berikut merupakan beberapa manfaat asam jawa yang anda boleh gunakan bagi mendapatkan kulit wajah yang cantik macam Miss World. Barulah tak berkelip mata orang melihat anda berseri-seri dari jauh lagi!

Baca juga: 5 Langkah Basic Untuk Dapatkan Kulit Bersih & Halus Mulus Macam Pelakon Korea, Gebu!
MANFAAT ASAM JAWA UNTUK KECANTIKAN, WANITA ‘CONFIRM’ SUKA!

1.Mencerahkan wajah

Kalau anda nak tahu, asam jawa mampu memutihkan dan mencerahkan kulit. Caranya, rendam asam jawa ke dalam air panas sehingga berubah menjadi pati. Tambah kunyit dan gaul dengan air rendaman asam jawa tadi.
Kemudian, sapukan pada wajah dan badan. Biarkan selama 15 minit dan bilas dengan air bersih. Amalkan dua kali seminggu untuk mendapatkan kulit yang putih berseri. Selain kunyit, anda juga boleh campur asam jawa dengan madu dan lemon.
2.Menanggalkan sel kulit mati
Untuk mendapatkan kulit yang yang cerah, pasti anda kena menyingkirkan sel kulit mati bukan? Jadi, asam jawa sangat bagus untuk menanggalkan sel kulit mati dan menghilangkan kotoran yang terdapat dalam pori-pori muka. Ini kerana asam jawa mengandungi alfa hidroksil, bahan yang bertindak sebagai ejen pengelupasan semulajadi.
Caranya, sapu asam jawa pada wajah dan biar selama 20 hingga 30 minit. Sambil menunggu asam jawa kering, bolehlah urut wajah secara perlahan-lahan agar sel kulit mati tertanggal. Setelah kering, bilas dengan air.
3.Mengurangkan jeragat dan jerawat
Jerawat dan jeragat ini yang menyebabkan keyakinan diri semakin berkurangan bukan? Jadi, apa kata gunakan asam jawa kerana hasilnya memang mengagumkan walaupun kulit wajah rasa pedih sikit ketika meletakkan asam jawa tu. Bancuhkan tiga sudu besar asam jawa ke dalam air panas. Biarkan seketika dan tapis bahan yang tidak diperlukan seperti biji dan sebagainya. Gunakan air tapisan asam jawa tadi sebagai air basuhan muka pada setiap pagi dan jerawat serta jeragat akan berkurangan jika diamalkan selalu.
4.Membantu menurunkan berat badan
Paling disukai ramai apabila asam jawa mampu untuk membantu meningkatkan tahap metabolisma tubuh badan kita. Oleh itu, pengambilannya dapat membantu sesiapa sahaja yang sedang berusaha untuk menurunkan berat badan. Mengandungi asid sitrik yang membantu mengurangkan pembentukan lemak dalam tubuh badan, penggunaan asam jawa juga dapat membantu merangsang enzim yang dapat mengurangkan penyimpanan lemak di dalam tubuh badan.

5.Menghilangkan selulit
Bukan sahaja orang yang berbadan besar mempunyai selulit malah anda yang berbadan kurus pun tidak terlepas! Selulit memang terkenal dengan sifatnya yang degil dan sangat sukar untuk dihilangkan. Jadi, apa kata anda cuba cara dengan menggunakan asam jawa.  Ambil beberapa ekstrak asam, tambahkan sedikit lemon, gula dan serbuk penaik di dalamnya. Kemudian, gosok kulit yang mengalami selulit itu dengan sikat yang telah dicelupkan ke dalam campuran ini. Lakukannya beberapa kali dalam seminggu untuk mendapatkan kesan yang lebih memuaskan.
*Selamat mencuba dan mencantikkan wajah!
Sumber: Sinarwanita.com


Ini 7 Manfaat Makan Telur Ayam Kampung, No. 6 Tu Orang Lelaki Paling Suka!

Manfaat ayam kampung yang kaya dengan pelbagai kebaikan sudah tentu dapat membantu memenuhi keperluan khasiat harian seperti karbohidrat, lemak, protein, vitamin dan mineral. Malah, kandungan khasiat dalam telur ayam kampung boleh memberikan manfaat penting pada kesihatan.
Selain sebagai sumber protein yang berkualiti, telur ayam kampung juga mempunyai vitamin B1, omega-3 dan antioksidan. Justeru, mari ikuti manfaat ayam kampung kepada kesihatan seperti disiarkan Hello Sehat.

Baca juga: Ini ‘List’ Makanan Manusia Tak Boleh Bagi Kucing Makan, Hati-Hati!
MANFAAT AYAM KAMPUNG
Gambar: azerbaijan_stockers

Telur ayam kampung dipercayai lebih sihat dan berkhasiat dari telur ayam domestik kerana cara pemeliharaan ayamnya yang lebih semula jadi. Ayam kampung hidup bebas tanpa kandang dan mengambil makanan semulajadi seperti cacing dan bijirin.

Oleh kerana itu, anda boleh memperoleh pelbagai manfaat kesihatan dengan makan telur ayam kampung. Berikut adalah 7 manfaat ayam kampung yang boleh anda perolehi dari telur ayam kampung:
1. Mengurangkan risiko penyakit jantung
Makan telur ayam kampung memberi manfaat untuk meningkatkan kadar HDL (high density lipoprotein) hingga 10 peratus. Di mana, HDL merupakan jenis kolesterol yang baik bagi tubuh.
Peningkatan HDL yang lebih tinggi di dalam tubuh dapat menurunkan kadar kolesterol jahat (LDL) sehingga mengurangi risiko serangan jantung, strok dan penyakit jantung yang lain.
Pada telur juga mengandungi kolin yang memiliki fungsi penting dalam proses pemecahan amino acid homocysteine, iaitu zat yang berpengaruh menimbulkan gangguan pada jantung.
2. Mencegah katarak mata
Kuning telur ayam kampung mempunyai vitamin A, lutein, dan zeaxanthin yang membekalkan pelbagai manfaat. Di mana, vitamin A sudah diketahui untuk mengoptimumkan penglihatan.
Manakala, lutein dan zeaxanthin merupakan antioksidan yang aktif bekerja pada retina mata. Kekurangan lutein dan zeaxanthin dapat meningkatkan risiko penyakit katarak, degenerasi makula dan mempercepatkan penuaan mata.
3. Mengoptimumkan fungsi otak
Kolin pada telur ayam kampung dapat membantu menjaga kesihatan otak. Ia berfungsi untuk mengoptimumkan penghasilan sel-sel otak serta membina membran sel yang berfungsi menghantarkan isyarat pada otak.
Dalam sebiji telur ayam kampung, mengandungi lebih kurang 100 gram kolin. Beberapa vitamin dan mineral lain yang terdapat pada telur juga membantu otak dan sistem saraf bekerja dengan lebih efektif.
4. Menyokong perkembangan sel
Telur merupakan salah satu sumber protein berkualiti tinggi. Protein adalah zat yang sangat penting dalam pembentukan sel tubuh sehingga bermanfaat untuk kesinambungan organ bekerja.
Pada protein terdapat asid amino yang memiliki fungsi penting untuk mengoptimumkan perkembangan struktur sel, sekaligus membantu sel agar boleh menjalankan fungsinya dengan baik.
Jumlah asid amino yang terdapat dalam telur ayam kampung juga sesuai dengan yang diperlukan tubuh. Kesannya, tubuh secara langsung mendapatkan seluruh manfaat dari protein.
Baca juga: AWAS! Ada 9 Jenis Buah Berisiko Mengancam Kesihatan, ‘Favourite’ Orang Ramai Pun Ada
5. Mengurangkan paras kolesterol jahat
Gambar: Freepik
Telur ayam kampung mengandung kolesterol yang tinggi sama seperti telur biasa. Namun, kolesterol dalam telur ayam kampung tidak semestinya meningkatkan kadar kolesterol di dalam tubuh.
Hal ini kerana, tubuh mampu menyeimbangkan jumlah kolesterol yang berasal dari makanan. Selain itu, telur ayam kampung mengandungi asid lemak omega-3 yang biasanya banyak terdapat pada minyak ikan.
Omega-3 dapat menurunkan kadar trigliserida iaitu komponen kolesterol jahat yang berisiko menyebabkan penyakit jantung.
6. Membina jisim otot
Selain sumber protein, telur ayam kampung juga memberi manfaat untuk membina jisim otot sekaligus menguatkan otot. Protein diketahui mengandung asid amino. Setelah telur ayam kampung masuk ke dalam tubuh, kandungan protein pada telur ayam akan berpecah menjadi asid amino.
Otot kemudian akan menyerap kandungan asid amino ini untuk memperbaiki kerosakan yang disebabkan oleh aktiviti yang dilakukan. Sekiranya pengambilan protein tidak cukup, otot boleh rosak secara perlahan dan menimbulkan kesakitan.
7. Membantu menurunkan berat badan
Kandungan protein yang tinggi pada telur bukan perkara rahsia lagi. Protein merupakan makronutrien yang boleh memberikan kesan kenyang lebih lama setelah diambil.
Hal ini tentunya dapat memengaruhi jumlah kalori tambahan dari mengambil makanan lain. Makan makanan yang mengenyangkan dapat mengurangi keinginan untuk makan makanan lain yang mengandungi kalori lebih tinggi.
Maksudnya, mengambil telur sewaktu diet dapat membantu mengurangkan pengambilan makanan lain dalam jumlah yang lebih besar.
Kesimpulan
Telur ayam kampung merupakan salah satu sumber protein berkualiti yang dilengkapi pelbagai manfaat. Namun begitu, anda tetap perlu memperhatikan jumlah dan frekuensi pengambilan telur ayam kampung agar tidak berlebihan.
Ini kerana telur mengandungi kolesterol tinggi sehingga boleh membahayakan kesihatan jantung sewaktu diambil dalam jumlah besar.
Baca juga: Bukan Senang Nak Kurangkan Garam Ketika Makan Di Luar, Guna Tips Dari Pakar Nutrisi Ini!
Sumber: Hello Sehat
FT Image: KamranAydinov


Tak Semestinya Pergi Jauh, Ini 7 Sebab Anda Perlukan ‘Babymoon’ Sebelum Sambut Bayi

Kalau cakap tentang ‘honeymoon’, semua orang tahu. Malah, hampir kesemua pasangan yang baru bernikah akan pergi bercuti dan menjadikan ‘honeymoon’ sebagai salah satu acara wajib – tak kiralah destinasi jauh atau dekat.
Ini kerana, tempoh percutian atau bulan madu tersebut adalah waktu yang penting bagi pasangan untuk lebih mengenali antara satu sama lain, di samping mengambil kesempatan menghilangkan keserabutan serta stres yang dialami sebelum menjelang hari pernikahan.

Tapi tahukah anda bahawa kini trend ‘babymoon’, semakin menjadi perhatian. Jika ‘honeymoon’ dilakukan setelah berkahwin, ‘babymoon’ pula dilakukan sebelum isteri melahirkan bayi, iaitu semasa mengandung – sekitar trimester kedua. Tempoh ini dikatakan begitu kritikal bagi pasangan tersebut untuk bercuti. Kenapa? Ini antara sebabnya.
7 Sebab Anda Perlukan ‘Babymoon’ Sebelum Kelahiran Bayi
1. Meluangkan Masa Berkualiti Dengan Pasangan
Orang selalu cakap, lepas bayi pertama lahir nanti masing-masing tak cukup tidur, sibuk mengurus si kecil, dan masa menjadi sangat terhad. Hal ini sememangnya benar kerana kelahiran bayi bakal mengubah jadual ‘bujang’ anda 360 darjah. Malah bagi sesetengah pasangan, ia boleh menimbulkan pergaduhan dan salah faham.

Bukan nak menakutkan, namun hakikatnya kehidupan selepas mempunyai anak kecil tentunya lebih mencabar dan berbeza. Maka, inilah masanya untuk anda meluangkan masa berkualiti bersama sebelum memikul peranan sebagai ibu bapa.

Foto Kredit: aubergeresorts.com
2. ‘Time Out’
Kadang-kadang kita rasa muak dan jelak dengan kehidupan harian, lebih-lebih lagi ketika mengandung. Keletihan yang melampau, kesihatan yang tidak menentu serta kesibukan merancang persiapan bayi semuanya boleh meletihkan tubuh secara fizikal mahupun emosi.
Percutian bersama pasangan sedikit sebanyak dapat memberi masa untuk anda relaks dan menghilangkan tekanan. Ia juga memberi masa untuk anda meleraikan kembali kesemua keserabutan yang timbul agar anda lebih bersedia menyambut kehadiran bayi nanti.
Foto Kredit: realpregnancysigns.com
3. Mengeratkan Hubungan Sekeluarga
Bagi yang sudah mempunyai anak kecil, tak salah juga jika anda ingin merancang ‘babymoon’ bagi seisi keluarga.
Mungkin inilah peluang anda untuk berinteraksi dengan lebih rapat bersama anak-anak yang sulung sebelum jadual anda menjadi padat dengan kerja-kerja menguruskan bayi. Anda boleh mencipta momen-momen yang indah bersama dan mengimbau kembali kenangan bersama keluarga sebelum dimeriahkan lagi dengan kehadiran orang baru!

4. Merancang & Membuat Persediaan
Jika sebelum ini anda terlalu sibuk dengan kerja masing-masing, anda berdua mungkin tak ada masa untuk saling bersemuka dan berbincang secara serius tentang hal bayi yang bakal lahir.
Percutian bersama ini boleh memberi ruang untuk anda berbincang (dan memasang angan-angan) untuk bakal bayi anda. Sama ada nak fikirkan nama bayi, persiapan barangan bayi, memilih pengasuh, persediaan berpantang, dan sebagainya. Waktu ini boleh dimanfaatkan sepenuhnya untuk anda bersiap sedia tanpa gangguan kerja atau tugasan lain. Tak adalah kelam-kabut masa nak berpantang nanti!
Foto Kredit: elle.my
5. Membuat Isteri Rasa Disayangi
Bagi sesetengah wanita, tempoh kehamilan adalah proses yang amat sukar. Perubahan hormon yang berlaku pada tubuh menyebabkan mereka merasakan 1001 rasa yang tidak pernah dialami sebelum ini.
Ada yang selalu muntah-muntah, kerap sakit badan, tak selera makan, letih dan kurang bermaya. Dari segi emosi pula, ada yang dilanda rasa kurang konfiden, risaukan masa depan, belum bersedia, dan macam-macam lagi yang bermain di kepala.
Oleh sebab itu, sokongan suami amat penting kepada isteri dalam membantunya menghadapi semua ini. Dengan merancang ‘babymoon’, ia juga menjadi tanda keprihatinan anda terhadap isteri.
http://mypregnanthealth.com/
6. ‘Recharge’
Sekembalinya bercuti, anda dan isteri pasti akan rasa lebih bertenaga dan bersemangat. Samalah juga macam orang yang baru balik ‘honeymoon’.
Segala memori indah yang dikongsikan bakal menjadi kekuatan dan mencetuskan senyuman buat anda berdua. Kalau terasa ‘down’ saja, bolehlah buka handphone dan tengok gambar-gambar yang telah diabadikan bersama. Mesti senyum sampai ke telinga!
Foto Kredit: videohive.net
7. Rehat
Berehatlah sepuas-puasnya kerana kehidupan dengan anak kecil adalah memenatkan. Ya, ianya lebih indah tetapi begitu memenatkan.
Anda mungkin akan mengucapkan selamat tinggal kepada 8 jam ‘beauty sleep’, terutamanya bagi ibu menyusu. Jadi, berehatlah SEKARANG!
www.pinterest.com
Tak Semestinya Pergi Jauh
Meskipun sedangmengandung, tidak ada salahnya jika anda berdua melakukan perjalanan untuk bersantai dan menyegarkan fikiran. Ianya penting untuk mempersiapkan diri dalam memikul tanggungjawab lebih besar sebagai ibu bapa di kemudian hari.
Tak semestinya pergi jauh-jauh, dekat-dekat rumah pun boleh. Yang penting adalah peruntukan masa berkualiti bersama.
Buat pengetahuan anda, waktu paling sesuai untuk travel ketika mengandung adalah sekitar 18-24 minggu kehamilan, seperti yang dinyatakan oleh American College of Obstretics and Gynecology.
Oh ya, walaupun ‘excited’ nak bercuti nanti, jangan pula lupa pertimbangkan faktor lokasi, keselesaan, dan kesihatan isteri sebelum membuat perjalanan. Boleh baca tips selanjutnya di SINI.


Walaupun Leceh Bawa Anak Travel, Lihatlah 8 Perubahan Yang Berlaku Dalam Diri Mereka

“Aduh, lecehlah nak bawa anak ‘travel’, bawa pergi ‘shopping mall’ jelah. Nanti nak kena uruskan makan diorang, kena bawa baju lebih, mainan lagi, duit pun kena lebih… Tapi, kalau fikir-fikir semula, mungkin bagus juga kalau ada pengalaman ‘travel’ dengan mereka.”
Haa… Kalau ‘travel’ dengan anak-anak, macam-macam yang kita fikirkan. Takut demam lah, takut mereka tak selesa, buat bising dalam kereta atau kapal terbang, nak terkencing tengah jalan, pening kepala dibuatnya!

Walau apa pun, anda perlu tahu sebenarnya besar manfaatnya bawa anak mengembara, bercuti, atau ‘travel’, tak kiralah dalam negara atau luar negara!
8 Kesan Positif Bawa Anak ‘Travel’ Yang Ramai Tak Tahu
Ini antara kelebihan anak-anak yang biasa ikut ibu bapa mereka ‘travel’

1. Fikiran lebih terbuka
Kalau anak-anak asyik menjalani rutin, tentulah mereka akan sukar menerima sebarang perubahan. Tapi, anak akan menjadi lebih berpengetahuan terutamanya dari segi geografi, budaya, dan ekonomi walaupun ia berada di luar ruang lingkup mereka.

Kalau lihat dari segi Islam juga, memang kita dianjurkan untuk bermusafir, seperti disebut dalam ayat 15 Surah Al-Mulk maksudnya:
“Dialah menjadikan bumi untuk kamu yang mudah dijelajahi. Maka jelajahilah di segala penjurunya dan makanlah sebahagian rezekiNya. Dan hanya kepadaNyalah kamu (kembali setelah) dibangkitkan.”
Pengalaman ‘travel’ ini memang takkan dapat diperolehi di mana-mana, bahkan ia dapat mempengaruhi pemikiran anak-anak secara positif.
Foto Kredit: tripit.com
2. Tiada internet, tiada masalah!
Anak-anak zaman sekarang, kalau tak ada internet mulalah mengeluh. Tapi lain pula dengan mereka yang dah biasa bawa anak melancong atau mengembara.
Kalau ibu bapa cukup prihatin, mereka akan mengambil peluang ini sebaiknya untuk berbual, bermain, dan mengisi masa dengan anak tanpa memerlukan sebarang gajet.
3. Menghormati dan mengetahui sensitiviti budaya lain
Jiwa anak-anak yang suci dan bersih tidak akan mudah terpalit degan sentimen negatif seperti ‘racism’ dan seumpamanya. Kalau di sekolah terhad kepada satu atau dua bangsa saja, di luar mereka lebih terdedah dengan pelbagai budaya yang berbeza.
Anak-anak juga lebih mahir berkomunikasi dengan orang lain apabila dibiasakan mengunjungi tempat awam seperti stesen bas, lapangan terbang, dan sebagainya.
Foto Kredit: travel-project.com
4. Lebih lasak
Contohnya, jika dibandingkan dengan anak-anak yang selalu ‘travel’, tentu dapat lihat mereka ini biasanya boleh makan apa saja, tak memilih. Baju pun, ala kadar cukuplah, asalkan tak terdedah. Lain-lain tu, pandai-pandai lah mereka uruskan sendiri.
Pengalaman ‘travel’ yang begini memang lucu dan kadangkala boleh buat ibu bapa tertekan, tapi setidak-tidaknya anak-anak dapat belajar membawa diri.
5. Membentuk karakter anak (yang sebenar!)
Biasanya, dalam ‘family trip’ selama seminggu atau lebih, anda akan dapat melihat karakter anak-anak yang jarang dilihat apabila berada di rumah.
Dari sini dapatlah anda lakukan sesuatu dengan ‘perangai’ ataupun bakat anak masing-masing.
Anak kecil yang selalu dibawa ‘travel’ tentu lebih peka terhadap keadaan sekeliling yang sering berubah-ubah. / Foto Kredit: travelance.ca
6. Lembut hati, mudah bersyukur
Semasa ‘travel’ anda akan dapat melihat pelbagai ragam manusia di seluruh dunia. Segala yang mereka lihat sepanjang perjalanan akan menjadikan anak-anak peka dengan keadaan sekeliling dan lebih bersyukur.
Dalam surah Al-Hajj ayat 46 ada menyebutkan:
“Maka tidak pernahkan mereka berjalan di bumi sehingga hati (akal) mereka dapat memahami, telinga mereka dapat mendengar? Sebenarnya bukan mata itu yang buta, tetapi yang buta ialah hati di dada”
Kalau kita lihat di televisyen tentang kesusahan orang miskin, tentu tidak sama perasaannya apabila ternampak orang susah di tepi jalan yang tiada makanan atau tempat berteduh.
7. Cepat matang
Memang benar, kadang-kadang anak kecil tak dapat ingat semuanya apabila besar nanti.
Tapi, pengalaman tersebut sebenarnya tetap memberi kesan dalam mengajarnya memilih tindakan yang bijak dan membentuk sikap toleransi pada anak tersebut.
Muslimah ini pun tak kekok ‘travel’ sendirian, bawa anak kembar lagi! / Foto Kredit: pinkpangea.com
8. Makin rapat dengan keluarga
Walaupun anda menghadap anak-anak di rumah 24 jam sehari, percayalah aktiviti luar sebegini mampu merapatkan lagi hubungan kekeluargaan.
Tak percaya? Kena cubalah!
Walaupun perjalanan penuh ‘drama’, tapi tentu seronoknya bila dah sampai ke destinasi. / Foto Kredit: goerie.com
Letih, tapi berbaloi!
Sebaik saja anda melangkah keluar dari rumah, ia memberi anda 1001 cabaran. Bagi anak-anak pula, ianya satu pengembaraan yang penuh keseronokan. Tak semestinya naik kapal terbang. Kalau nak senang boleh naik kereta, ‘train’, atau bas saja. Kalau tak pergi jauh, dekat-dekat pun jadilah!
Kalau di rumah, mana mungkin ada peluang untuk merasa semua ini, bukan? Jadi, apa kata bawa anak anda ikut ‘travel’ bersama supaya mereka dapat memanfaatkan semua pengalaman ini.


5 Manfaat Bawa Anak Ke Pantai. Wah, Seronoknya!

“Bosanlah asyik bawa anak pergi jalan dekat mall je. Duit pun banyak habis. Tapi, mana lagi nak bawa budak-budak ni jalan ye…”
Walaupun dah macam-macam tempat menarik yang dibina sekarang, namun tak dinafikan bahawa pantai adalah salah satu keindahan semulajadi yang memiliki seribu satu keistimewaan tersendiri.

Malah, terdapat kajian saintifik yang mengaitkan bagaimana persekitaran pantai mampu mempengaruhi kesihatan serta otak manusia.
Kalau tahu 5 sebab di bawah ini, mesti anda akan lebih kerap bawa anak bersiar-siar di pantai!

5 Kelebihan Unik Yang Anak-anak Akan Dapat Bila Ke Pantai
1. Manfaat ‘Berkaki Ayam’
Tahukah anda, berjalan tanpa kasut dan selipar atau ‘berkaki ayam’ telah terbukti meningkatkan tahap kesihatan tubuh dan minda seseorang. Ini adalah kerana di bahagian tapak kaki kita terletaknya begitu banyak saraf dan titik acupunture, di mana ia berfungsi menyerap cas-cas ion daripada pasir.

Budak-budak memang suka ‘berkaki ayam’ atau membenamkan kaki mereka di dalam pasir, bukan? Ada yang suka tanam satu badan terus ke dalam pasir sambil membuat bentuk-bentuk yang melucukan. Rasa sensasi daripada pasir ini bukan saja memberi rasa selesa, tetapi rupanya ia juga memberi banyak manfaat positif dari sudut kesihatan.

2. Kebaikan Bayu Laut
Bayu laut yang kaya dengan garam mineral juga memiliki ion-ion yang dipercayai mampu mencetuskan efek anti-depressant kepada otak. Hasilnya, seseorang akan berasa lebih tenang dan ceria.
Tengok saja anak-anak kita hampir seharian berada dalam bangunan, sesekali dibawa hirup udara segar tentu mereka seronok. Asyik ‘terperuk’ saja. Dalam sebuah survey yang dijalankan di United Kingdom pada tahun 2016, anak-anak didapati meluangkan kurang masa di luar berbanding banduan di penjara. Kasihan, kan? Namun itulah realitinya di zaman ini. Malah di Malaysia pun mungkin tak banyak bezanya juga.
Foto Asal: Jurugambar Sirap Limau
3. Menghilangkan Stres
Jangan ingat orang dewasa saja yang stres. Anak kecil pun boleh stres tau. Dan yang sedihnya, kadar stres di kalangan kanak-kanak semakin meningkat dari hari ke hari.
Apabila bawa anak ke pantai, dengan melihat warna biru laut saja boleh membuat mereka berasa lebih relaks. Malah kajian mendapati tubuh kita akan melepaskan hormon serotonin (hormon gembira) sebaik saja kita memandang ke arah pantai.
Di samping itu, deruan ombak yang berulang kali menghempas gigi pantai bukan saja membuat anak-anak melompat kegirangan, tapi irama ini juga sebenarnya mampu memberi kesan meditasi yang terbukti dapat memulihkan tenaga, menghilangkan stres serta menguatkan otak.
http://www.goodtherapy.org/
4. Ianya Senaman Yang Menyeronokkan!
Bila anak bebas berlari di pantai, bermain air dan melompat sana sini, dah tentu ia menjadi satu bentuk senaman yang menyihatkan. Di hari-hari biasa, ibu ayah sibuk bekerja, anak-anak pula bersekolah dan jadual mereka juga sarat dengan pelbagai aktiviti ko-kurikulum.
Asyik tengok TV dan main gajet dalam rumah saja, bahaya juga. Sesekali, dapatlah keluarkan peluh dan belajar berpanas. Malah, menurut HealthFacts.com, hanya 10 minit di bawah pancaran matahari sudah cukup untuk keperluan Vitamin D harian kita. Bukan selalu dapat beriadah dengan semua ahli keluarga, kan?
Foto Kredit: indilinks.com
5. Anak Dapat Tidur Malam Yang Lebih Baik
Dengan meluangkan hanya beberapa jam di pantai, seseorang akan mendapatkan semua kesan positif pada mental dan fizikal mereka seperti yang dinyatakan di atas. Maka, tak hairanlah pada waktu malamnya pula mereka akan mendapat tidur yang lebih berkualiti.
Sebab itulah doktor turut mengesyorkan penghidap insomnia agar berjalan-jalan di pantai. Ini kerana ia membantu mengatasi 3 faktor yang menghalang seseorang untuk tidur lena iaitu kerisauan / stres, keletihan yang melampau, dan paras hormon yang tidak seimbang.
Foto Kredit: nydailynews.com
Ibu Bapa Pun Tumpang Seronok
Sebuah kajian pada tahun 2012 oleh University of Exeter Medical School mendapati bahawa tinggal berdekatan dengan pantai mampu meningkatkan kesihatan mental serta psikologi yang positif. Tapi, kalau nak beli sebuah rumah di tepi pantai mungkin susah.
Jadi, apa kata bawa anak-anak dan keluarga berhujung minggu di tepi pantai dengan lebih kerap? Bukan anak-anak saja, kita pun akan rasa lebih segar dan ceria!


Budak Memang Pantang Jumpa Air. 7 Sebab Tak Rugi Mak Ayah Bawa Anak Berenang!

“Suka betul budak-budak ni main air. Nanti bolehlah ajak diorang datang berenang kat sini lagi. Kalau dapat masuk kelas berenang pun OK juga kan?”
Kanak-kanak biasanya memang pantang jumpa air. Air sejuk macam mana pun, mereka boleh terjun dan berseronok dalam kolam renang tu.

Sekarang pun seolah-olah dah jadi trend untuk hantar anak ke kelas renang. Cukup ramai selebriti dalam dan luar negara yang masukkan anak ke kelas renang secara rutin, bahkan ada yang mula sejak usia bayi lagi.
Sebenarnya, ini adalah petanda baik sebab ada begitu banyak manfaat berenang untuk anak sejak kecil!

7 Manfaat Berenang Untuk Anak & Bayi
Berikut adalah antara manfaat berenang yang dilaporkan oleh kajian dan pakar.

1. Anak Jadi Lincah & Tangkas
Anak-anak kita memang dilahirkan dengan sifat aktif, suka bermain, dan penuh rasa ingin tahu. Disebabkan itu, seeloknya kita pun galakkan anak-anak dengan membuat aktiviti yang dapat meningkatkan potensi mereka ini.
Antara contoh terbaik adalah dengan melakukan aktiviti renang. Dalam sebuah pemerhatian, Profesor Hermundur Sigmundsson dari NTNU dan Profesor Brian Hopkins dari Lancaster University membandingkan 19 bayi perenang dan 19 bayi lain yang tidak mengikuti latihan renang.
Ketika usia mereka menginjak ke 5 tahun, kedua-dua kumpulan tadi diuji dengan sejumlah latihan seperti keseimbangan (berdiri dengan satu kaki), lompat tali dan menangkap bantal. Perbezaan kebolehan mereka ternyata sangat mengejutkan. “Kami melihat sangat jelas bahwa bayi perenang mampu melakukan latihan tersebut dengan baik, bila dikaitkan dengan keseimbangan dan kemampuan meraih benda-benda,” ujar Profesor Sigmundsson.
Foto Kredit: hertsmereleisure.co.uk
2. Menguatkan Otot Tubuh
Kalau ibu ayah perasan, setiap kali selepas sesi berenang selalunya anak-anak akan tidur dan lapar kan? Ini kerana ketika berenang, tubuh perlu mengeluarkan lebih tenaga untuk melawan air.
Jadi, dengan rutin berenang, otot tubuh si kecil akan lebih kuat serta lentur, khususnya pada bahagian trisep, dada, dan paha depan.
Elok sangatlah tu sebab anak-anak sekarang kurang latihan fizikal sebab mereka dah kurang bermain di luar macam zaman kita dulu-dulu, kan?
Foto Kredit: ihappymama.ru
3. Baik untuk Kesihatan Jantung & Peparu
Menurut penelitian oleh British Journal and Sports Medicine, olahraga berenang dapat mengurangi risiko terkena penyakit jantung hingga 40%. Ini kerana ketika berenang, otot jantung akan bekerja lebih baik dalam mengepam aliran darah ke seluruh tubuh.
Selain itu, ia juga mampu memperluaskan kapasiti paru-paru agar dapat berfungsi secara optimum.
Foto Kredit: momtricks.com
4. Meningkatkan Kepercayaan Diri
Bukan sekadar kelebihan fizikal, malah berenang juga memiliki banyak manfaat secara emosi dan mental.
Mungkin awalnya ada anak kecil yang takut-takut untuk masuk ke kolam renang. Namun setelah dipujuk dan diajak oleh kawan-kawan mereka jadi seronok dan tak nak keluar pulak!
Ternyata, mereka secara tak langsung telah belajar untuk menguasai rasa takut dan meningkatkan tahap kepercayaan diri.
Foto Kredit: siliconvalleymamas.com
5. Mengurangkan Stres
Siapa kata anak-anak tak stres? Zaman sekarang ni anak-anak pun mungkin terkena tempias stres daripada aktiviti yang padat dek ibu ayah yang sibuk bekerja.
Menurut maklumat daripada Centers for Disease Control and Prevention, berenang dapat meningkatkan hormon endorfin atau hormon gembira dalam tubuh, sekaligus menurunkan tahap stres mereka.

6. IQ Tinggi
Beberapa kajian seperti yang dilakukan oleh Griffith Institute, Australia mendapati anak yang mula didedahkan dengan aktiviti renang lebih awal mencapai perkembangan milestone yang lebih cepat.
Perkembangan tersebut bukan terhad kepada kemahiran motor seperti menggunting kertas dan melukis bentuk, tetapi ia juga melibatkan skil yang lebih kompleks seperti kemahiran bahasa, matematik, menulis, serta kebolehan memahami arahan.
Foto Kredit: istockphoto.com
7. Ia Menyeronokkan!
Tak kiralah berapa pun umur anak, bahkan orang dewasa pun boleh teruja dengan aktiviti air. Daripada asyik layan gajet dan TV, baik beraktiviti macam ni kan?
Rasa seronok dan bebas bergerak dalam air, terapung, dan bermain sambil memercikkan air bersama keluarga dan kawan-kawan. Siapa tak seronok bila tengok anak-anak enjoy kan?

Jom Bawa Anak Berenang
Menurut maklumat menerusi KidsHealth.org, lemas adalah punca kematian kedua tertinggi bagi kanak-kanak dan remaja berusia 5-24 tahun.
Setidaknya dengan mengajarkan anak berenang, risiko lemas dapat dikurangkan kerana mereka bukan saja dapat membantu mengatasi rasa cemas, tetapi juga tahu cara menyelamatkan diri apabila terbiasa dengan aktiviti air.
Tak dapat disangkal lagi, memang banyak manfaat berenang untuk pembangunan fizikal, mental serta emosi kanak-kanak.
Jadi, lepas ni rajin-rajinlah ajak anak-anak pergi swimming ya!


10 Manfaat Berjalan Kaki Yang Anda Tak Sangka, Dah Tahu Ini Mesti Buat Ya!

Tahukah anda, manfaat berjalan kaki 10 minit setiap hari memang bagus untuk kesihatan. Walaupun hanya sekejap namun ia boleh menghalang daripada risiko penyakit kronik.
Tak perlu bersusah-payah keluarkan duit kerana tidak memerlukan sebarang alatan. Berikut adalah kebaikan berjalan yang anda perolehi daripada aspek fizikal dan mental.

Baca juga: Baru Tahu Ada Perbezaan Antara Sakit Kepala & Migrain, Ingatkan Sama!
10 MANFAAT BERJALAN KAKI 10 MINIT SETIAP HARI, BAGUS!

1. KURANGKAN TEKANAN

Berjalan selama 10 minit setiap hari mampu memberi ketenangan dan menjauhkan diri daripada tekanan. Ini kerana pembebasan endorfin dapat membantu meningkat mood.
2. DAPAT TURUNKAN BERAT BADAN
Selain itu, dapat membantu membakar kalori bergantung pada kelajuan anda. Bermula daripada 1000 langkah, kemudian tambah hingga 10,000 langkah sehari.
3. BANTU TURUNKAN DARAH
Berjalan selama 10 minit boleh membantu untuk menurunkan darah tinggi, tidur yang lena dan mengekalkan tenaga sepanjang hari.
4. KURANGKAN NAFSU MAKAN
Berjalan boleh mengurangkan keinginan untuk makan makanan tinggi kalori. Jangan sesekali memilih minuman manis atau snek yang tidak sihat selepas bersenam kerana tidak sesuai.
5. TINGKATKAN KESIHATAN TULANG
Salah satu cara terbaik untuk meningkatkan kesihatan tulang adalah dengan melakukan berjalan.
6. BERNAFAS DENGAN LEBIH MUDAH
Pernafasan lebih mudah kerana badan sudah biasa bersenam.

7. MENJAGA JANTUNG
Berjalan 10 minit sehari mempunyai manfaat yang luar biasa untuk jantung. Ini kerana dapat mengawal gula dalam darah, menurunkan kolesterol dan menjaga jantung.
8. DAPAT MENGUATKAN KAKI
Berjalan dengan kerap dapat membantu menguatkan tulang kaki. Ini bermakna kemungkinan untuk jatuh ketika melakukan senaman adalah rendah.
9. MENGURANGKAN KESAKITAN
Apabila anda kurang berjalan, otot, ligamen, tendon dan fascia kurang digunakan. Hal ini akan menyebabkan sakit badan dan sendi. Dengan berjalan selama 10 minit, badan akan lebih fleksibel dan mengurangkan kesakitan.
10. HIDUP LEBIH LAMA
Kajian mendapati bahawa orang yang melakukan 10 hingga 59 minit senaman sederhana seperti berjalan mempunyai risiko kematian 18% lebih rendah.
Gaya hidup yang tidak aktif akan menyebabkan penyakit seperti kardiovaskular, diabetes jenis 2, kanser dan gangguan muskuloskeletal.
Baca juga: Rupanya Ada 7 Kebaikan Jagung Untuk Ibu hamil, No. 6 Itu Mengurangkan Risiko Kecacatan!
Sumber: Wisebread & Benenden Hospital


5 Manfaat Bermain Dengan Anak Yang Takkan Ada Pada Sebuah Gajet

“Kawan aku si Aisyah ni katanya memang kerap bagi anak tengok video dan main ‘game’ kat ‘handphone’ hari-hari. Jarang sangat main dengan anak. Katanya senang nak buat kerja, anak duduk diam tengok ‘handphone’ tu. Macam mana aku nak beritahu pada dia tentang manfaat bermain dengan anak setiap hari ya?”
Sesetengah ibu bapa begitu sibuk dengan tugasan seharian sehingga tidak sempat untuk bermain dengan anak. Dalam kesibukan itu, anda merasakan bahawa anak perlu duduk diam supaya tidak mengganggu anda melakukan tugasan. Jalan penyelesaian paling mudah adalah membiarkan anak menonton video atau bermain ‘game’ di gajet berjam-jam lamanya.

Tetapi, sedarkah anda bahawa tindakan seperti ini adalah tidak wajar? Tahukah anda bahawa sebenarnya ibu bapa wajib bermain dengan anak setiap hari?
Foto Kredit : viralportal.net

Kawal Penggunaan Gajet
Sekiranya ibu bapa memilih untuk membenarkan anak kecil menonton video atau bermain ‘game’ di gajet, pastikan penggunaan gajet tersebut berada di bawah kawalan. Tonton video bersama-sama mereka dan tetapkan masa untuk anak bermain ‘game’ di gajet tersebut.

Adalah tidak wajar ibu bapa membiarkan anak kecil menghadap gajet tersebut berjam-jam lamanya kerana ianya bukan sahaja boleh menyebabkan ketagihan gajet malah berisiko membantutkan perkembangan mereka. Selain itu, ianya juga boleh menyebabkan anak-anak terjebak menonton perkara-perkara yang negatif sekiranya tiada kawalan dan pemantauan daripada ibu bapa dalam penggunaan gajet tersebut.
Oleh itu, usah terlalu memanjakan anak kecil dengan gajet. Ibu bapa perlu mengawal penggunaan gajet dan meluangkan masa untuk bermain bersama anak kecil setiap hari kerana terdapat banyak manfaat dengan melakukan pelbagai aktiviti ketika bermain bersama mereka ini.
Foto Kredit : aeslib.ru
5 Manfaat Bermain Dengan Anak Setiap Hari
Berikut merupakan 5 manfaat bermain dengan anak setiap hari serta perbandingan jika anak didedahkan kepada gajet secara berlebihan. Semoga bermanfaat dan memberi kesedaran kepada kita tentang kepentingan bermain bersama mereka.
1. Belajar Perkara Baru
Anak kecil yang sememangnya gemar meneroka persekitaran mereka pasti berasa seronok apabila ibu bapa bermain bersama mereka. Ini kerana, mereka akan dapat mempelajari pelbagai perkara baru dalam proses bermain tersebut.
Mungkin anak kecil ini turut belajar perkara baru melalui gajet, tetapi ianya sekadar pada visualnya sahaja, bukan secara praktikal dan mereka tidak dapat merasai pengalaman sebenar tentang perkara tersebut.
Di sini jelas menunjukkan bahawa bermain dengan anak adalah lebih baik berbanding membiarkan anak leka dengan video dan ‘game’ pada gajet.
foto Kredit : paidagogos.com
2. Belajar Kemahiran Baru
Sekiranya anak kecil dihidangkan dengan gajet tanpa henti saban hari, sudah pasti mereka tidak dapat mempelajari pelbagai kemahiran yang sepatutnya ada dalam diri mereka.
Dengan bermain bersama anak kecil, ianya bukan sahaja dapat meningkatkan kemahiran motor halus dan kemahiran motor kasar mereka, malah anak kecil ini dapat mempelajari berbagai-bagai kemahiran hidup untuk digunakan dalam kehidupan seharian mereka kelak.
Foto Kredit : urbanchildinstitute.org
3. Meningkatkan Kemahiran Komunikasi
Apabila ibu bapa bermain bersama anak kecil, mereka akan dapat mempelajari banyak perkataan baru. Selain itu, anak kecil akan belajar perkaitan antara intonasi dan emosi daripada percakapan kita ketika bermain bersama mereka. Interaksi dua hala sebegini jelas dapat meningkatkan lagi kemahiran komunikasi mereka.
Jika anak kecil didedahkan kepada gajet secara berlebihan, ianya belum tentu dapat meningkatkan kemahiran komunikasi mereka kerana kebanyakan interakasi yang berlaku hanyalah interaksi satu hala. Sekiranya berlaku interaksi dua hala sekali pun, perkara yang dipelajari adalah terhad dan mereka tidak dapat belajar tentang cara untuk berkomunikasi secara menyeluruh.
Foto Kredit: ourhousefamilies.org
4. Menyelami Dunia Anak
Manfaat bermain dengan anak bukan sahaja terhad kepada si kecil, tetapi juga kepada ibu bapa. Apabila anak kecil bermain dengan ibu bapa, secara tidak langsung ianya dapat mengukuhkan lagi kepercayaan mereka terhadap ibu bapa dan bersikap lebih terbuka untuk berkongsi pelbagai perkara dengan kita.
Dengan ini, kita sebagai ibu bapa akan dapat menyelami dunia anak, mengenalpasti minat anak, memahami sikap dan emosi mereka sekaligus lebih mengenali personaliti mereka.
Bayangkan sekiranya kehidupan anak lebih banyak diisi dengan menonton video dan bermain ‘game’ pada gajet, sudah pasti kesemua manfaat ini sukar berlaku.
Foto Kredit: iantackettbucketlist.blogspot.my
5. Merapatkan Hubungan
Apabila ibu bapa meluangkan masa bermain bersama anak kecil ini, mereka pasti berasa lebih gembira dan menghargai kehadiran kita kerana kita dapat memberi sepenuh perhatian kepada mereka. Dengan ini, hubungan antara ibu bapa dan anak pasti akan lebih rapat dan erat.
Seandainya ibu bapa hanya membiarkan anak bermain dengan gajet hampir setiap masa, adakah mungkin hubungan antara ibu bapa dan anak itu akan lebih dekat? Atau ianya semakin menjarakkan hubungan kita dengan anak? Renung-renungkan.
Foto Kredit : drolesdemums.com
Jom Bermain Dengan Si Manja!
Terdapat banyak manfaat bermain bersama anak kecil, bukan? Kini, tiada lagi alasan untuk tidak bermain bersama si manja dan membiarkan mereka leka dengan gajet. Sesibuk mana pun ibu bapa dalam menjalani kehidupan seharian, curi masa untuk bermain dengan anak kecil yang kita sayangi ini.
Jom bermain bersama mereka setiap hari dan kita pasti teruja melihat perkembangan mereka!